2 Minit Dah Siap 3 Keping, Resipi Lempeng Lembut & Gebu Ini Memang ‘Legen’!

“Sedapnya waktu petang-petang macam ni kalau dapat makan lempeng cicah kuah kari..Anak-anak pun boleh makan juga..Tapi, macam mana nak buat lempeng yang lembut dan gebu ya?”
Lempeng merupakan makanan yang tidak lapuk dek zaman! Resipi inilah yang nenek moyang kita kenalkan pada mak-mak kita kan? Bukan sahaja mudah disediakan malah mengenyangkan! Lagi-lagi kalau dicicah bersama kuah kari atau sambal tumis, memang berkeping-kepinglah makan. Ia bukan sahaja sesuai untuk hidangan sarapan pagi malah pada bila-bila waktu sahaja dan boleh dimakan oleh semua peringkat umur.

Penulis tahu, anda semua dah ‘pakar’ membancuh adunan lempeng, tapi kali ini kami nak kongsikan resipi lempeng yang diadun bersama santan. Rasanya memang sedap! Jom lihat resipi yang dikongsikan oleh Puan Safiyya Zaidziqry ini.
RESIPI LEMPENG LEMBUT & GEBU
Bahan-bahan yang diperlukan

2 cawan tepung
1 sudu besar minyak masak
3 sudu besar santan kotak
1/2 sudu teh garam
1 biji telur
2 1/2 cawan air (kalau adunan pekat boleh tambah lagi setengah cawan air)

Cara membuatnya

1. Wisk atau kisar semua bahan-bahan di atas. Bila dah siap tuangkan ke dalam mangkuk
2. Panaskan kuali non stick dan tuangkan adunan sedikit (tak perlu sapu minyak). Bila lempeng dah masak boleh angkat.

3. Ulang teknik yang sama sehingga adunan habis.

4. Siap untuk dihidangkan. Boleh dimakan bersama kuah kari atau apa sahaja ikut citarasa anda.

Selamat mencuba!
Sumber: Safiyya Zaidziqry


Perjumpaan Permotoran Terbesar di 2 Wheels Festival, Riders of the Future

Kuala Lumpur bakal digegarkan dengan perjumpaan terbesar peminat bidang pemotoran seluruh Malaysia sempena 2 Wheels Festival kali ke-3 yang akan bermula pada 3 hingga 6 Disember ini di Pusat Konvensyen CIDB Malaysia, Cheras.

2 Wheels Festival ini dianjurkan oleh WSF Travel & Tours Sdn Bhd dengan penajaan utama oleh KL Malay Chamber of Commerce dan KUSTOMSIX.

Turut menaja festival pemotoran yang bertemakan “Riders for the Future” adalah Kementerian Pelancongan Malaysia, Jabatan Keselamatan Jalan Raya Malaysia, DBKL, Polis DiRaja Malaysia, Skuad Muda JPJ Malaysia, MATIC, Radio IP Matic.fm, Bank RHB dan Quantum Petroleum.

Tahun ini, dijangka seramai 40,000 peserta bakal mengunjungi 2 Wheels Festival kerana berbagai-bagai aktiviti disediakan untuk mereka. Antaranya penganugerahan Malaysia Book of Record untuk 2,500 unit street bike yang direka oleh pereka motosikal.

Juga perjumpaan 3,000 pemilik motor model Yamaha RXZ sejak ia mula dikeluarkan hingga kini, sempena meraikan 30 tahun model itu berada di Malaysia.

Jangan ketinggalan untuk menyaksikan pertandingan live band oleh bakat-bakat baru, berserta Ceramah Perdana oleh Ustaz Akhil Hayy, persembahan nyanyian oleh Nadia Johary, konsert Rock & Ride oleh Lost Cowboy & Friends dan banyak lagi.

Apa yang pasti, ia akan membuatkan pengunjung terhibur. Sambil berhibur, pengunjung juga berpeluang membeli motosikal dengan harga yang berpatutan sempena Year End Sale (YES 2015).

2 Wheels Festival ini juga akan disertai oleh peminat pemotoran dari Indonesia dan Thailand yang akan memperkenalkan model motor milik mereka.

“Festival kali ke-3 ini bukan sahaja memperkenalkan motosikal sebagai 2 wheel rides, tapi juga menonjolkan industri basikal yang turut diminati oleh rakyat Malaysia. Ia satu-satunya festival yang memperkenalkan dua produk dalam satu festival. Di samping itu, kami mempromosikan “YES”, iaitu Year End Sale yang mana festival ini menjadi satu perhentian untuk peminat 2 wheels membeli sama ada motosikal mahupun basikal, aksesori, insurans, memilih sekolah memandu, produk scuba diving dan banyak lagi yang berkaitan dengan gaya hidup sihat”, kata Pengarah Urusan WSF Travel & Tours, Wan Shairi Wan Ahmad.


20 Jenis Barangan Dapur Wajib Ada Kalau Anda Nak Kurus

“Kenapalah diet aku tak pernah menjadi, silap pilih barang makanan ke?”
Sepanjang proses berdiet bukan sahaja kuantiti makanan yang perlu diambil berat namun jenis makanan yang anda makan pun sebenarnya amat penting. Jenis makanan dan kuantiti gula atau garam dalam makanan tersebut perlulah diberi perhatian lebih kerana ini mungkin penyebab kepada diet anda yang terganggu. Oleh itu, buat anda yang mahu mengamalkan diet yang sihat, ini adalah antara 20 barangan dapur yang wajib ada di rumah supaya impian nak kurus anda boleh tercapai dengan cepat!

Barang dapur yang wajib tukar if nak kurus!

1.Rancang meal plan
First sekali kalau korang nak shopping barang dapur, yang kena korang buat ialah, rancang dulu meal plan untuk 1 minggu, kemudian senaraikan barang-barang yang akan dibeli. Rancang menu yang pelbagai, supaya diet korang bukan diet yang membosankan & bertukar menjadi diet ke laut.

2. Pilih Real Food
Pilih makanan yang tidak mengalami pengolahan seminima mungkin.

3. Elakkan pilih makanan yang:
-lebih daripada 5 ingredients,
-yang mengandungi artificial ingredients
-ingredients yang korang sendiri tak tahu sebut ( pronounce)
4. Baca Nutrition Facts (wajib)!
 Then bandingkan dengan yang lain
* Semak serving size & kalori
* Semak total fat, sodium & sugar
* Semak ingredients
* Semak allergen warning
Semoga perkongsian ini, memberi manfaat kepada korang yang sedang berusaha menurunkan berat badan… Tiada yang mustahil, di mana ada kemahuan di situ ada highway! Let’s!
1.Minyak zaitun

Minyak zaitun boleh menjadi sebahagian daripada diet yang sihat. Minyak zaitun ni ada banyak jenis. Korang cari yang sesuai untuk kegunaan korang.
Kat label tu ada dinyatakan jenis masakan yg sesuai dgn jenis masakan yg korang nak. Contohnya, Extra virgin, virgin olive oil – sesuai utk salad, sos dressing (of course u ambil olive oil secara mentah lebih baik)Pure olive – bakar & grill, Extra light- frying & baking, Olive Pomace Oil – korang kena tau (minyak zaitun jenis ini, kualiti paling rendah)

Semua jenis olive oil ni ada smoke point masing-masing ya. So, cara pengambilan (masakan) korang kena alert. Jangan panaskan melebihi smoke point sebab nanti kualiti @ nutrient tu merosot. Dalam diet sihat,if nak masak tumis, gunakan teknik tumis ringkas je @ stir fry. Minyak hanya guna sedikit 1 sudu, goreng pada suhu yang rendah, tak lebih smoke point & tak terlalu lama & dibiarkan terendam. Jangan lebih dari smoke point. Kawal suhu. Memang tak masak dengan cara DEEP FRYING.
2. Garam

Tukar garam biasa kepada garam bukit kerana mengandungi lebih mineral. Tapi still kena minimumkan penggunaan k. Secubit je dalam masakan.
3. Susu low fat

Pilih susu low fat. Ni antara susu kegemaran saya
4. Susu almond

Susu almond kalori paling rendah 100ml = 39cal ! Tapi of course harga a bit mahal. Selalu susu ni hanya bertahan kurang dari 3 hari je sebab sedap sangat!
5. Greek yoghurt

6. Green tea

7. Kopi rendah kalori

8. Dressing salad

Kalau nak dressing, supaya meal korang tak hambar boleh pakai brand kewpie. Korang pilih-pilih la, banyak lagi perisa yg lain. Limit 1 sudu je ye dalam hidangan korang. Tak boleh lebih-lebih. Apa-apa pun yang korang pilih check label dulu.
9. Perasa makanan

10. Chia seed

11. Kekacang -Unsalted

12. Cuka epal

13. Oat

14. Parboiled rice

15. Roti

16. Pilihan tuna

17. Jem tanpa gula

18. Coklat

If teringin makan coklat boleh pilih yang kandungan cocoa 85% ke atas. Korang jangan makan habis satu ni okay. 1 kotak kecil tu je.
19. Stevia

Stevia untuk pemanis semulajadi, Boleh gunakan madu.
20. Ayam

Ayam pilih bahagian dada kerana dada ayam adalah potongan bahagian ayam yang paling rendah lemaknya tapi tinggi protein. Korang jangan lupa ambil ikan jugak ok. Boleh pelbagaikan.
*Okay, dah boleh letak dalam senarai semua jenis barangan dapur ini!
Sumber: Adyla Rose


20 Mainan & Alatan Best Di Shopee Boleh Beli Untuk Bantu Kuatkan Otot Tangan Anak

Setiap kali keluar ke pusat beli-belah anak-anak pasti meminta untuk membeli mainan baharu walaupun di rumah masih ada lagi mainan lama yang tidak digunakan. Bukan tak mahu beli baharu, tapi harga mainan yang dijual di luar agak sedikit mahal dan rugi sekiranya guna sekali sahaja.
Selain membeli mainan di luar, ibu bapa juga manfaatkan platform online seperti Shopee. Bukan sahaja murah malah boleh membantu kuatkan otot tangan si anak. Berikut kami kongsikan 20 mainan & alatan best boleh beli di Shopee. Rugi tak beli!

Baca juga: Viral Mainan Lato-Lato Buat Anak Ketagih, Rupanya Bahaya & Pastikan Anak Main Dengan Betul
20 MAINAN & ALATAN BEST DI SHOPEE BOLEH BANTU KUATKAN OTOT TANGAN ANAK

Nak kongsikan beberapa jenis mainan dan alatan untuk kuatkan otot tangan anak-anak. Bila otot tangan kuat, insyaAllah hari-hari mereka tak jemu menulis, mewarna, menconteng mahupun lakukan aktiviti yang libatkan pergerakan motor halus dan kasar mereka.

Perlu diingatkan setiap anak mempunyai perkembangan dan minat yang berbeza-beza. Ada anak yang cepat menulis, ada anak yang lambat menulis. Apa yang kita buat cukup luangkan masa beri galakan kepada mereka tanpa memaksa.
Hrmmmm, hujan-hujan ni sedap pula cuci mata. Dekat sini Anis letak senarainya ya:
1. Theraputty: https://shp.ee/azfx3fa
2. Geoboard: https://shp.ee/rvkqtph
3. Push Pop Fidget Toy: https://shp.ee/nt5mwty
4. Bean Bag: https://shp.ee/caj364y
5. Getah: https://shp.ee/amqv8fd

6. Silicon Ball: https://shp.ee/9jyi294
7. Dropper: https://shp.ee/jr355u4
8. Playdoh: https://shp.ee/ih37f7g
9. Tweezer: https://shp.ee/ihk7b5y
10. Skipping Rope: https://shp.ee/684r22c

11. Wood Hammer: https://shp.ee/6symh48
12. Kinetic Sand: https://shp.ee/xhtnk5k
13. Toss Ring: https://shp.ee/5zy2rz4
14. Twist N Bend: https://shp.ee/wv4rdex
15. Finger Strength: https://shp.ee/dyp42au
16. Climbing Rock Wall Stone: https://shp.ee/ehcruug

17. Building Block: https://shp.ee/6e2vzuy
18. Sponge: https://shp.ee/mjtdrv8
19. Digi Extend n Squeeze: https://shp.ee/fds7cf4
20. Squishy Toys: https://shp.ee/earipw4
Moga bermanfaat!
Sumber: Facebook Hanis Athirah Rusli


20 Petua Di Dapur Ini Boleh Tambah Skill Memasak, Barulah Power!

Dalam bidang masakan ada banyak petua di dapur yang boleh dicuba untuk menambah skill memasak. Antara petua yang biasa kita dengar adalah kalau nak masak sambal tumis sedap, kena tunggu cili kisar sehingga pecah minyak.
Bukan itu sahaja, ada beberapa lagi petua yang anda kena tahu supaya masakan lebih sedap. Nak tahu apa? Kena ikuti perkongsian lengkap di bawah mengenai 20 petua di dapur kena cuba. Jom!

Baca juga: Ini Kegunaan Santan Fresh, Kotak & Serbuk Dalam Masakan, Tak Semua Sama Rupanya…
PETUA DI DAPUR UNTUK TAMBAH SKILL MEMASAK, BARULAH POWER!

1. Untuk elakkan sambal tumis udang terlalu cair, goreng sedikit udang dan keluarkan. Minyak yang sama digunakan untuk menumis sambal. Sambal dah garing baru masukkan udang.

2. Bila nak guna telur untuk masakan, kuih dan biskut, jangan lupa buang dulu ‘mata’ telur.
3. Untuk elakkan terbeli ikan pari yang berbau, jangan segan silu untuk mencium ikan pari di khalayak ramai sebelum membeli.
4. Cara saya lembutkan sotong kering mudah sahaja iaitu gunakan sedikit abu chang ketika rendam. Tambah garam untuk menghilangkan bau sotong. Bila sotong dah lembut, buang air rendaman dan rendam sekejap dengan air yang dicampur garam.
5. Nak senang kupas telur rebus? Lepas dah siap rebus, cepat-cepat rendam dengan air. Biar sampai telur sejuk baru kupas kulit dan isi tak melekat.
6. Pernah dengar tak, kalau masak cili padi kena masukkan sikit tangkai cili. Kalau kisar 10 batang, 2 batang dengan tangkai. Petua daripada seorang pengamal perubatan tradisional yang saya ingat sampai sekarang. Tujuannya adalah untuk mengelakkan gastrik.
7. Bila cuci ayam, rendam sekejap dengan tepung gandum dan garam. Lendir ayam akan senang dibersihkan dan ayam tak berbau.
8. Nak buat begedil kena tumbuk ketika kentang masih panas. Hasilnya lebih halus dan kentang tak berketul-ketul.
9. Kalau nak sayur yang dicelur cantik sampai petang, kena rendam dengan air sejuk sebaik sahaja keluar daripada periuk.
10. Nak nasi minyak, briyani, tomato yang cantik dan tak hancur? Rendam beras basmati sekurang-kurangnya 30 minit, kemudian tos.

Setelah tumis rencah, masukkan air sama banyak dengan sukatan beras, tunggu air mendidih, masukkan beras dan garam. Bila hampir kering baru kacau dalam 2 kali kaup.
Tutup periuk, kecilkan api. Tudung periuk kena rapat agar wap panas tak keluar. Sila tahan hati dan perasaan daripada buka penutup sebab nak wap panas untuk masakkan nasi. Jangan buka-buka!
11. Untuk yang baru belajar nak buat kek lapis, alas dasar dulang dengan baking paper supaya senang nak keluarkan kek daripada loyang. Tepi loyang, tak perlu disapu butter, nanti kek akan renggang sedikit bila selesai dibakar.
Kalau letak butter, lapisan tepi akan senget-senget. Untuk lapisan pertama, guna api atas bawah. Lapisan seterusnya, guna api grill sahaja. Yang penting, jangan lupa tekan setiap lapisan dengan gelas setiap kali selepas bakar. Kalau tak, nanti lapisan kek akan ada gelembung udara.
12. Untuk lempuk durian yang power, guna isi durian yang baik dan hanya campur gula. Saya selalu guna nisbah gula:durian:1:3.
Jangan campur tepung walau sedikit sahaja. Letak beberapa biji durian bersama, masak isi durian dan gula hingga lempuk tak melekat dengan biji durian yang dimasukkan bersama tu.
13. Kalau lauk termasin, boleh kurangkan dengan cara:
– Tumis rencah lain dan tambah ke dalam lauk. Tambah semua bahan kecuali garam.
– Letak kentang yang dipotong, kentang akan serap masin.
– Masukkan 1 sudu makan cuka atau air perahan lemon.
– Basahkan tudung periuk, tutup api lauk dan terus tutup periuk dengan tudung periuk yang basah itu.
14. Kalau nak masak bihun goreng panjang dan tak putus, pastikan rendam dulu bihun sekurang-kurangnya 2 hingga 3 jam dalam air. Jgn guna air panas nanti bihun senang hancur.
15. Kalau tak rebus paru dengan betul, satu rumah bau busuk tau. Cara nak hilang bau tak enak paru, rebus dengan serai yang diketuk dan beberapa helai daun salam.

16. Nak roti jala yang cantik, adunan kena perap sekurang-kurangnya 30 minit supaya tepung tu dapat rehat sikit. Kalau tak, kita jala, hasil macam baju koyak, dia kembang dan tak halus macam jala.
17.  Kalau nak nasi lemak cantik dan berderai, kena cuba letak sedikit minyak masak sebelum menanak nasi. Mudah je kan?
18. Kalau tak nak air rebus melimpah keluar, kena guna senduk atau sudi kayu. Menjadi!
19. Nak buang biji jambu batu mudah sahaja. Guna sudu dan korek tapi kena cari sudu yang tebal supaya tak mudah patah.
20. Kalau masak daging tetel, waktu tengah rebus tu kena buang buih darah rebusan daging supaya bila masak lauk tak berbau hamis. Ramai yang tak buang sebelum ini.
Wah, berguna betul ya semua petua di dapur yang dikongsikan. Semoga bermanfaat!
Sumber: Facebook Habibah Badar Bajrai


20 Petua Masakan Dari Sudut Sains, Rupanya Memasak Jadi Mudah & Hidangan Lebih Lazat!

Sains sebenarnya ada di sekeliling kita sehinggalah ke dalam aspek masakan. Terdapat pelbagai kepentingan sains dalam bahan masakan dan peralatan tertentu yang memudahkan lagi tugasan memasak. Dan ada juga yang mampu menjadikan rasa sesuatu masakan lebih enak. Siapa sangka manfaat ilmu kimia ini akan memudahkankan lagi tugasan kita untuk memyediakan juadah santapan sehari-hari. Berikut adalah beberapa petua masakan yang didukung bersama fakta sains untuk memudahkan kerja memasak anda.
20 PETUA MASAKAN DARI SUDUT SAINS
1. MASAKAN MELEKAT DAN MINYAK MERECIK

Letak asam keping/jawa/ tabur tepung untuk mengelakkan masakan melekat dan minyak merecik semasa mengoreng ayam/ikan/sotong/udang/sambal nasi lemak. Punca minyak merecik dan masakan melekat pada kuali ialah air. Penambahan bahan berasid mempercepatkan proses ‘buang’ air (dehydration). Tepung pula menyerap air.
2. MENGUATKAN RASA TOMYAM

Tambahkan tomato puri untuk memekatkan kuah tomyam. Tomato mengandungi serat larut air yang menyumbang kepada kuah menjadi lebih pekat.

3. KURANGKAN RASA MASIN

Kentang untuk mengurangkan rasa masin. Kentang berkapasiti dan mengandungi kanji yang boleh mengambil sedikit garam daripada komponen masakan yang masin.
4. MASAKAN BERMINYAK

Tambah telur kalau masakkan terlalu berminyak contoh mee goreng. Telur banyak komponen larut minyak yang boleh memerangkap ‘rupa’ minyak. Maka masakan akan kelihatan kurang berminyak, namun minyaknya masih lagi di situ.
5. HILANGKAN PIJAR TANGAN

Gunakan hand sanitiser untuk hilangkan pijar tangan. Hand sanitiser mengandungi alkohol iaitu larutan organik yang boleh melarutkan punca pijar, capsaicin.
6. MENGURANGKAN LENDIR DAN BAU

Basuh ayam/ikan/seafood menggunakan cuka/tepung gandum/limau. Tepung dan cuka boleh mengurangkan lendir dan bau pada permukaan isi bahan basah berprotein.
7.  MENAMBAH RASA LEMAK

Buah keras lemakkan masakkan berkuah. Buah keras mengandungi sekitar 70% lemak.
8.  MENYERAP MINYAK

Hampas kelapa memudahkan proses membuang minyak pada perkakas dapur. Hampas kelapa kering boleh menjadi bahan penyerap termasuklah minyak.
9.  WAKTU MENYIANG IKAN

Siang ikan kolam/darat semasa ikan hidup untuk elakkan bau kuat melekat atau lendir banyak. Bau dan lendir yang dihasilkan oleh ikan darat adalah salah satu mekanisma pertahanan semulajadi ikan daripada serangan kuman. Semasa ikan hidup, kurang kuman berada pada permukaan kulit. Sesudah mati boleh pastinya lebih banyak kuman yang melekat pada ikan. Sebab itu bau dan lendirnya lebih banyak.
10. API PERLAHAN UNTUK RASA LEBIH SEDAP

Masak sambal menggunakan api yang perlahan untuk mendapatkan rasa yang lagi sedap. Memasak dengan api yang perlahan akan memastikan segala komponen masakan menjadi sebati, lalu rasa sedap kokumi dapat diperolehi.
11. PISANG TUA LEBIH SESUAI SEBAGAI KEREPEK PISANG

Guna pisang tua untuk menghasilkan kerepek pisang agar tidak perlu tambah bahan perasa seperti garam/kunyit sebab rasanya natural manis. Pisang tua sudah mencapai tahap maksimum penghasilan komponen kimianya. Maka, mudah segala perasa semulajadi yang selama ini terikat dengan komponen lain dalam sel untuk bebas, sebab itu rasanya lebih sedap.
12.  MEMPERCEPATKAN DAGING EMPUK

Untuk mempercepatkan proses empuk ayam tua, masukkan sudu besi. Sudu besi adalah pengalir haba yang bagus. Maka, penambahan sudu besi boleh meningkatkan suhu didih masakan dari yang biasa. Cuma untuk masakan masam (berasid) boleh jadi kontaminasi logam dalam masakan.
13. TEMPOH SESUAI MASUKKAN GARAM

Masukkan garam setelah api masakan dimatikan. Meletakkan garam pada akhir masakan akan mengurangkan kadar serapan garam dalam komponen masakan. Maka kuranglah penggunaan garam. Dan bukan sebab garam bertukar menjadi racun.
14. MELEMBUTKAN DAGING

Gunakan betik atau nanas yang dikisar untuk melembutkan daging sebelum dimasak. Betik mengandungi enzim papain dan nanas pula mengandungi enzim bromelian iaitu jenis enzim proteolytic yang boleh melembutkan daging.
15. CARA POTONG TIMUN

Potong hujung timun dan gosok pada permukaan timun untuk hilangkan pahit. Buih yang terbentuk semasa proses menggosok hujung timun itu mengandungi bahan kimia jenis cucurbitacin punca rasa pahit.
16. ELAK GETAH SEWAKTU MEMOTONG NANGKA MUDA

Lumurkan minyak pada pisau sebelum mengupas nangka muda untuk mengelakkan getah melekat pada pisau. Minyak bersifat licin dan tidak larut dalam komponen getah nangka. Maka, perlekatan getah pada pisau boleh dielakkan.
17.  KUPAS BAWANG DALAM AIR

Mengupas bawang dalam air untuk mengelakkan pedih mata. Boleh mengurangkan kadar meruapnya bahan kimia punca pedih mata iaitu syn-propanethial-S-oxide.
18. ELAK NASI MELEKAT

Buang air rebusan nasi untuk mendapatkan butiran nasi yang mudah terpisah. Air rebusan nasi mengandungi kanji punca nasi melekat. semasa nasi mendidih, larutan air yang pekat itu dibuang kerana ianya mengandungi kanji. Jika air nasi kurang, boleh gantikan air dalam sukatan yang betul.
19. CUCI BUAH DENGAN AIR PANAS

Mencuci buah dengan air sedikit panas dapat membersihkan buah. Buah mempunyai selaput lilin yang boleh cair dengan air sedikit panas.
20. MENGISAR BAHAN TUMISAN

Mengisar bahan tumisan sambal dengan minyak akan membuatkan proses ‘pecah minyak’ berlaku dengan cepat. Proses pecah minyak melibatkan penyejatan air daripada komponen masakan. Maka, mengisar bahan tumisan sambal dengan minyak boleh mengurangkan komposisi air dalam bahan tumisan seterusnya mempercepatkan proses ‘pecah minyak’ berlaku.
Sumber: Majalah Sains


20 Tahun Dengar Bunyi Kerusi Diheret, Air Mengalir & Pintu Dihempas Dari Rumah Jiran Tingkat Atas

Seorang wanita dari Singapura membuat laporan polis kerana jiran di tingkat atas rumahnya didakwa sering membuat bising sehingga mengganggu kehidupan seharian mereka sekeluarga. Hal ini berlaku terutamanya pada waktu malam. Misteri juga tu!
Baca juga: Seronok Boleh Jadi Tragedi, Mak Ayah Yang Sewa Taman Tema Mini Air Kena Hati-Hati!

‘GANGGUAN’ BUNYI AIR MENGALIR, KERUSI DIHERET

Menurut laporan Mothership.sg, suri rumah yang dikenali dengan nama Tan mengatakan bahawa ‘gangguan’ tersebut sudah dialaminya sejak 20 tahun yang lalu. Dakwanya lagi, sudah hampir 100 kali dia sudah melaporkan kepada pihak berkuasa malangnya tiada sebarang perubahan.

Bercerita dengan lebih lanjut, Tan memaklumkan bahawa hampir setiap hari dia mendengar jiran di tingkat atas membuka paip selama beberapa jam dan membiarkan air melimpah. Katanya lagi, bunyi air yang mengalir itu agak kuat sehingga boleh didengar dari rumahnya. Selain itu, Tan mendakwa jirannga itu suka mengheret kerusi serta menghempas pintu pada waktu malam. Siap dengar bunyi bola disepak dan orang bermain tali skipping lagi!

JIRAN LAIN TIDAK ALAMI GANGGUAN

Tan yang berusia 52 tahun itu juga mengakui secara tidak langsung mengganggu kehidupan seharian bersama suami termasuklah waktu tidur mereka. Gangguan berkenaan akan berkurangan setiap kali aduan dibuat namun ianya akan berlaku dalam tempoh yang singkat sahaja dan ‘gangguan’ kembali.
Suami saya bekerja sebagai pembantu gudang dan dia perlu keluar bekerja pada pukul 5 pagi setiap hari. Jika dia tidak tidur lena pada waktu malam, ia akan menjejaskan kerjanya. Selepas mengadu pada pihak berkuasa, saya pun ikutlah arahan diberikan dan tukar bilik tidur serta pintu tandas, masalah tetap berlaku.
Menurut sumber, jiran-jiran yang ditemui pemberita memaklumkan mereka tidak terkesan dengan gangguan tersebut dan mengakui jarang mendengar bunyi bising seperti yang didakwa.
Sumber: Mothership.sg


’21 Tahun Ibu Tiada Pengganti’-Gadis Ini Kongsi Tulisan Surat Cinta Mak Ayah Buat Netizen Terharu

Cinta itu merupakan satu perasaan semula jadi yang ada dalam setiap manusia. Bagi yang hidup bersama dengan cinta hatinya sehingga ke hujung hayat itu antara perkara yang paling indah berlaku dalam hidup seseorang.
Walaubagaimanapun, ajal dan maut itu adalah ketentuan Illahi. Kehilangan orang tersayang pasti akan memberikan impak yang kuat pada diri seseorang. Melalui satu perkongsian oleh Umaira Haris melalui laman Twitternya, dia berkongsi cerita mengenai kisah percintaan arwah bapanya bersama ibunya.

Kenangan Ibu & Ayah

Melalui perkongsiannya itu, pasti berjaya membuatkan semua orang terharu dengan kisah cinta ibubapanya itu. Menurut dia lagi, ibunya itu langsung tidak pernah berkahwin lain walaupun bapanya tersayang sudah tiada selama 21 tahun.

Cinta dan kasih sayang yang ditunjukkan bapanya dapat dilihat menerusi surat-surat cinta ibu bapanya dahulu yang begitu puitis dengan kata-kata cinta.

Ibu Mampu Hidup 21 Tahun Tanpa Ayah

Umairah yang selama ini tertanya-tanya selama ini kenapa ibunya itu bertahan selama 21 tahun walaupun tanpa suami disisi dan langsung tidak mencari pengganti seakan mendapat jawapan melalui surat-surat cinta itu. Jawapan yang didapatinya itu menerusi surat-surat itu yang ditulis oleh bapanya kepada ibunya dengan sangat romantis dan penuh rasa kasih sayang.
Turun Bakat Menulis Dari Parents

Melalu surat-surat itu juga, ayat-ayatnya yang begitu puitis itu mampus menyentuh hati kerana dapat dilihat bahawa mereka saling menyintai dan menyayangi satu sama lain. Umairah juga berkata bahawa bakat menulisnya adalah dari ibu bapanya yang begitu bagus dan bijak bermain dengan kata-kata cinta.

Sehubungan dengan itu, ramai pengguna laman Twitter menzahirkan rasa kagum dengan ayat-ayat yang digunakan dalam setiap surat cinta itu. Juga ada yang sebak dengan luahan cinta yang diucapkan melalui surat-surat cinta tersebut.
Sumber : Umaira Haris


22 Pelajar Dijangkiti Virus Influenza A Di Cyberjaya, Klang

Sekarang ni ramai ibu ayah risau dengan wabak Influenza A yang dikatakan tengah menular.
Laporan terkini oleh News Straits Times melaporkan bahawa 22 orang di Cyberjaya dan Klang telah disahkan positif Influenza A oleh Jabatan Kesihatan Negeri Selangor (JKNS) pada hari Khamis, 9 Januari 2020.

Di Cyberjaya, 20 orang pelajar dan seorang guru telah didaignos dengan jangkitan tersebut setelah menunjukkan tanda demam, batuk dan selsesema.
Dalam kes berlainan, 2 beradik di Kalng juga telah disahkan positif terhadap Influenza A seperti yang dilaporkan oleh Bernama.

Para pelajar dan guru (di Cyberjaya) telah menerima rawatan dan dibenarkan pulang. Namun salah seorang pelajar lelaki telah dimasukkan ke wad di hospital swasta dan dilaporkan berada dalam keadaan stabil.

Salah seorang daripada 2 beradik juga ditahan di hospital dan berada dalam keadaan stabil.
Pengarah Kesihatan Negeri Selangor, Datuk Dr Sha’ari Ngadiman berkata, berdasarkan penyiasatan, kedua-dua kes di Klang dan Cyberjaya adalah tidak berkaitan antara satu sama lain.
Tiada sekolah yang ditutup di Selangor buat masa ini berikutan situasi yang masih terkawal.
Info Tambahan
SIMPTOM-SIMPTOM INFLUENZA

demam panas
batuk
muntah
cirit birit
sakit kepala
sukar bernafas
kelesuan

GOLONGAN BERISIKO TINGGI

kanak-kanak bawah 5 tahun
wanita hamil
orang tua
penghidap penyakit kronik

LANGKAH PENCEGAHAN

pastikan tutup mulut dan hidung semasa batuk/bersin
cuci tangan selepas batuk/bersin
pakai penutup mulut dan hidung
hindari tempat awam dan sesak
jangan hantar anak ke pusat asuhan sekiranya terdapat kes influenza
dapatkan suntikan vaksin influenza

Sekiranya terdapat simptom ini, sila ke klinik kesihatan berdekatan untuk menjalani saringan influenza dan dapatkan rawatan yang sepatutnya.


25 Senarai Lokasi Indoor Playground Sekitar Lembah Klang, Syoknya!

Kalau sebelum ini destinasi hujung minggu anda pergi ke pantai, apa kata kali ini tukar angin pula dengan membawa anak-anak pergi ke indoor playground. Mesti mereka suka dan tak sabar mahu teroka ‘dunia’ baharu.
Bagi anda yang tinggal di sekitar Lembah Klang, jangan lepaskan peluang untuk pergi ke taman permainan yang terletak di dalam bangunan. Jadi, tak perlu risau dengan cuaca yang tidak menentu. Pastikan anda mengikut panduan SOP yang telah ditetapkan sebelum masuk kedalam. Have fun dengan anak-anak nanti!

Baca juga: Pusing KL Naik KL Hop On Hop Off, Berbaloi 2 Jam Menikmati Keindahan Kuala Lumpur!
25 SENARAI LOKASI INDOOR PLAYGROUND SEKITAR LEMBAH KLANG
Hujung minggu ini, jom bawa anak-anak bermain dan belajar bersama rakan-rakan di indoor playground. Tak tahu di mana? Jom tengok lokasi semua indoor playground yang best di sekitar Lembah Klang.

1. Aisha Kidz Planet

– Bandar Baru Bangi
– Precint 9 Putrajaya
– Setia Ecohill Semenyih
2. The Parenthood
– Sunway Pyramid West
– MyTown Shopping Centre
– Sunway Putra Mall
3. Kidzoona

– Aeon mall Cheras Selatan
– Aeon Mall Taman Equine
– Aeon Mall Shah Alam
– Aeon Mall AU2
– Aeon Mall Rawang
– Aeon Style Maluri
– Aeon Big Mid Valley
– IOI City Mall Putrajaya
– Subang Empire
– Central I-City Shah Alam
4. Jungle Gym

– Bangsar Shopping Centre
– Atria Shopping Gallery
5. Superkidz

– Alamanda Shopping Centre Putrajaya
– 1 Shamelin Mall Kuala Lumpur
6. Kidz Zone

– Melawati Mall
7. Charm Kids

-Selayang Mall
8. Kizsports & Gym

-Lotus (Ex Tesco) Selayang
9. Kids planet

– Wangsa Walk Mall
10. Happy Land

– Lotus Mutiara Damansara
11. Starship Galactica

– One Utama Shopping Centre
12. Waka Waka

– Furama Bukit Bintang
13. Chatoys

– The Mines Shopping Mall
14. A+ Babyland

– Aeon BiG Ampang
– Aeon BiG Wangsa Maju
15. Play by Reka

– IOI Mall Puchong
16. Dreamworld Playland

– IOI City Mall Putrajaya
17. We Rock The Spectrum

– Melawati Mall
– Jalan Limau Manis, Bangsar
– Evolve Concept Mall Ara Damansara
18. Space Joe Playland

– 1 Mont Kiara
19. Coco Fun Land

– M3 Mall Taman Melati
20. Kid’s E World

– The Gardens Mall
21. J Kids

– Publika Shopping Gallery
22. Kids Nation

– 163 Retail Park Mont Kiara
23. Milkyway Playspace

– Paradigm Mall Petaling Jaya
24. CAT Playground

– Sunway Putra Mall
25. Kidz Kingdom Playground

– SetiaWalk Mall Puchong
Jom pergi!
Sumber: Facebook Mat Dahlan


26 Idea Menu Harian Untuk Anak Umur 8 Bulan & Ke Atas, Anak Tak ‘Liat’ Nak Makan

Anak memilih makanan atau picky eater adalah situasi normal yang akan dialami oleh ibu-ibu dalam memberi makanan seharian kepada anak-anak. Kadang-kadang apa yang dimasak, puas nak pujuk anak kerana bosan dengan makanan yang sama setiap hari. Oleh itu, buat mak-mak semua kalau anda dah kering idea menu makanan apa yang boleh dimasak untuk anak-anak berusia 8 bulan dan keatas, anda boleh jadikan 26 menu dibawah sebagai rujukan.
26 IDEA MENU MAKAN ANAK 8 BULAN KE ATAS
Ini antara resepi untuk anak berusia 8 bulan. Tanpa garam dan gula.

1.AYAM GORENG KUNYIT

Bawang putih, lobak merah, brokoli, ayam kunyit.

2.AYAM STEAM HALIA

Halia, lobak, saderi, ayam, cfs, singo pear.
3.SAYUR LEMAK AYAM

Bawang merah, bawang putih, santan, cream cheese, lobak merah, butter, tomato cherry, baby corn dan cfs.
4.AYAM MASAK TOMATO

Bawang merah, butter, baby corn, bawang putih, bawang merah, saderi, paste tomato, lobak merah, ayam, brokoli, cfs.
5.CREAMY CHEESE CHICKEN

Bawang merah, bawang putih, butter, tomato cherry, saderi, sawi, cream cheese, susu farm fresh.
6.AYAM MASAK MERAH

Bawang merah, bawang putih, butter, sawi, tomato cherry, tomato paste, ayam, kunyit.
7.AYAM BUTTERMILK

Bawang putih, butter, daun kari, lobak merah, sawi, tomato cherry, ayam, susu.
8.KARI AYAM

Bawang merah, santan, ubi kentang, 4 sekawan, ayam, cherry tomato, serbuk kari, bawang putih.
9.MASAK LEMAK LABU

Bawang merah, ayam, daun sup, ikan bilis, bawang putih, kunyit, santan, labu, serai.
10.SUP SAYUR & TELUR HANCUR

Baby corn, carrot, cfs, saderi, tomato, bawang merah, sawi, bawang putih.
11.TOMYAM AYAM

Lobak merah, baby corn, ayam, bawang merah, bawang putih, daun limau purut, saderi, tomato, butter, cfs.
12.SUP IKAN SALMON

Cfs, ikan salmon, sawi, tomato, baby corn, halia, bawang putih, lobak merah.
13.SINGGANG IKAN

Cfs, bawang putih, halia, bawang merah, serai, ikan kembung, butter, tomato, kunyit.
14.AYAM PAPRIK

Bawang merah, tomato paste, ayam, serai, bawang putih, daun limau purut, lobak merah, tomato.
15.AYAM MASAK MASAM MANIS

Ayam kunyit, sawi, tomato paste, lobak merah, bawang putih, bawang merah.
16.PASTA CREAM CHEESE SALMON

Lobak merah, bawang putih, saderi, bawang merah, butter, sawi, tomato, cream cheese, pasta, salmon.
17.PASTA TELUR

Pasta, telur, ayam, lobak merah.
18.PASTA JAGUNG CREAM

Pasta, jagung, cream cheese, butter, bawang putih, lobak merah, ayam.
19.NASI JAGUNG

Butter, bawang holland, bawang putih, beras, jagung.
20.RICE BALL

Nasi, ubi kentang, sawi, lobak merah, ayam.
21.UBI KENTANG GORENG

Ubi kentang, tepung gandum, sawi, ayam.
22.ROTI JALA & KARI AYAM

Tepung gandum, telur, susu farm fresh, kunyit, air(jika perlu).
23.KARIPAP ROTI

Ubi kentang, daun kari, serbuk kari, bawang merah, bawang putih, butter, ayam, tomato paste.
24.BUBUR JAGUNG CHEESE

Jagung, daun pandan, cheese, santan.
25.AGAR AGAR MANGGA PISANG

Agar-agar, mangga, pisang, santan.
26.CUCUR JAGUNG

Tepung gandum, ayam, jagung, lobak merah.
Sumber: Mieyra Kayla


26 Senarai Tempat Menarik Percuma Di Pulau Pinang, Boleh Bawa Anak Bercuti!

Di Malaysia, bulan Disember merupakan antara bulan yang paling digemari oleh anak-anak. Hal ini kerana, ia merupakan cuti persekolahan yang panjang buat seisi keluarga untuk meluangkan masa bersama seperti pergi bercuti.
Sekiranya anda masih tiada idea lokasi percutian, apa kata bawa seisi keluarga melawat ke tempat-tempat menarik di Pulau Pinang. Bukan saja sebuah negeri yang banyak dengan lokasi pelancongan yang menarik dan cantik, malah ia menjimatkan kerana tiada pembayaran dikenakan di setiap 26 senarai di bawah.

Baca juga: Lelaki Kongsi Prosedur & Pengalaman Bawa Mak Guna ‘Wheelchair’ Naik Kapal Terbang
26 SENARAI TEMPAT MENARIK PERCUMA DI PENANG

Tak ada alasan dah kalau nak berjalan-jalan dekat penang kena banyak duit. Korang datang saja tempat-tempat saya list ni semuanya percuma saja tak perlu bayar tiket.

Jimat kan! Hanya bawa keluar duit untuk makan minum, duit minyak, hotel atau homestay saja. Nak book hotel murah dekat penang korang tengok sini.
26 TEMPAT MENARIK PERCUMA DI PENANG
1. PENANG STREET ART, JALAN SENI LEBUH ARMENIA

Ini tempat menarik di Penang yang free, mudah dicari dan jadi oksigen untuk yang tegar posting dekat IG.
Seni dinding di Penang ini unik sebabnya gambar di sini ialah kisah hidup seharian masyarakat Penang.
2. BOOKEXCESS PENANG

Ulat buku! Jom shopping buku dan bergambar dalam kedai buku Penang yang terbaru.
Untuk peminat-peminat buku Bahasa Inggeris, adanya Bookexcess dekat Malaysia umpama pucuk dicita ulam mendatang sebab harga bukunya murah tak boleh blah.
Dan untuk yang bukan kaki buku, tapi cuma nak bergaya untuk followers, terima kasih juga pada Bookexcess. Kedai-kedai bukunya semua hip hip. Dan yang dekat Penang ini kemas dan cantik untuk snap gambar memori masa cuti.
3. TAMAN BELIA

Kalau hotel tak ada pool dan anak merengek nak main air holiday nanti, bawa sahaja dia ke sini. Ada 3 swimming pool kanak-kanak di sini. Boleh pilih yang mana suka, ikut anak besar mana.
Dan kalau cik abang rasa mahu berjogging, biarkan sahaja sebab tempat ini besar sangat. 67 hektar kak. Tak lama, mesti dia patah balik rehat tepi pool.
4. PADANG KOTA LAMA

Padang Kota Lama merupakan lokasi bersejarah yang asalnya berfungsi sebagai padang perbarisan dan permainan yang dibuat oleh penjajah British.
Sekarang, Padang Kota Lama diberi nafas baru setelah diupgrade dan setiap petang penuh dengan umat manusia untuk bersantai sambil melihat lautan.
5. SANEEN GOAT FARM

Jom layan kambing baka Swiss dekat Saneen Goat Farm dengan anak-anak, bagi mereka happy masa cuti. Kalau anda nak tengok rupa kambing Swiss yang memang hebat keluarkan susu, ini tempatnya.
Nak bagi kambing makan. Boleh. Nak minum susu kambing segar bugar. Boleh. Nak belai-belai? Pun tiada masalah, cik adik.
Tempat ternak kambing Switzerland ini bukan saja ada susu. Tapi juga ada dadih, puding dan aiskrim. Pendek kata, puas layan produk kambing kalau dah sampai sini.
6. RUMAH P. RAMLEE

Anda peminat Allahyarham Tan Sri P.Ramlee? Singgahlah ke rumah kelahiran seniman agung negara ini.
Di sini anda akan dapat melihat rumah beliau dan basikal yang beliau gunakan sewaktu kecil. Dikatakan, basikal ini terputus breknya kerana beliau kerap membrek sambil menyanyi.
Foto dan barangan beliau lain di letak di ruang utama manakala, ruang yang lain di buat agar ia kelihatan seperti waktu beliau kecil.
7. TAMAN NEGARA PENANG

Taman negara terkecil di Malaysia ini ada 5 jenis habitat yang tidak ada pada mana-mana taman negara lain di negara ini. Woohaaa!
Anda boleh berjalan kaki di hutan ini dan melalui jambatan kanopi walk sejauh 250m dari pokok ke pokok. Selain mandi di pantai, anda boleh menaiki bot ke pantai Keracut dan melawat tempat pemuliharaan penyu di sana.
8. PANTAI BATU FERRINGGHI

Kawasan pantai paling popular dekat Penang ini memang best ambil angin, dengar ombak atau cuci mata dengan member.
Jika anda datang pada waktu petang, tunggu sehingga malam. Selepas anda layan matahari terbenam, anda boleh terus ke pasar malam Batu Feringghi.
9. GURNEY DRIVE

Juga dikenali sebagai The New Esplanade, kawasan tepi laut ini popular bukan sahaja kerana kawasan gerai makannya, akan tetapi kerana anda boleh berjalan di siar kakinya sambil merasa angin laut.
Nak shopping? Boleh, sebab laluan Gurney ini ada Gurney Plaza dan Gurney Paragon Mall yang moden dan siap dengan panggung wayang.
10. LORONG KULIT

Singgah sekejap di Pasar Karat Penang ini, kalau anda ingin buah-buah murah dan melihat barang terpakai.
Dipendekkan cerita, ini adalah pasar karat. Jadi tarikan utamanya ialah barang antik dan barang terpakai. Kata orang putih, pre-loved.
11. MASJID KAPITAN KELING

Masjid yang lebih 200 tahun ini antara masjid wajib tuju dekat Penang. Nama Kapitan Keling bunyinya kasar.
Dan kalau anda memanggil seorang yang berbangsa India dengan nama Keling, anda mungkin boleh mula menempah gigi palsu dan bersedia untuk cetuskan rusuhan.
Tapi 200 tahun dulu, ianya memang panggilan untuk orang India yang di bawa masuk oleh Inggeris ini.
12. PASAR MALAM BATU FERINGGI

Orang kata ini pasar malam terpanjang dekat Malaysia. Betul ke?
Pasar malam Feringgi ke Penang ini lain dari pasar malam biasa. Tak ada makanan atau bawang di sini. Yang ada adalah cenderamata, pakaian serta aksesori wanita.
13. UPTOWN PERDA
Suka usya kasut, baju malam-malam? Jom terjah Uptown Perda.
Ini uptown paling besar dekat Seberang Prai, Penang dan peniaga yang ada lebih dari 150. Jadi memang panjanglah pasarnya.
Untuk anda yang memang suka ke pasar yang memang jual barang terpakai, memang mencari t-shirt dan jersi, tali pinggang dan minyak wangi murah, ini memang syurga cuti anda.
14. MUZIUM NEGERI PULAU PINANG

Dulu inilah bangunan sekolah pertama dalam negara ini. Sekarang dah jadi muzium negeri.
Muzium negeri Penang ini dibuat dalam bangunan yang sudah berusia lebih 200 tahun. Bangunan ini sebenarnya bangunan asal Penang Free School, iaitu sekolah pertama di Tanah Melayu.
Sekolah ini juga adalah sekolah yang mana Perdana Menteri Pertama kita, Tunku Abdul Rahman belajar. Begitu juga seniman Tan Sri P. Ramlee.
15. MUZIUM GOHKAKI

Nak tunjuk anak game yang anda main masa kecil-kecil dulu? Ini tarikan Penang khas untuk itu.
16. STRAITS QUAY

Straits Quay mungkin satu tarikan yang kurang dikenali pelancong luar Penang.
Akan tetapi jika anda datang berbulan madu, jangan lepaskan peluang ke kawasan marina pusat beli belah ini untuk melihat pemandangan bot dan matahari terbenamnya. Bergambar pun nice juga.
17. TAMAN BOTANIKAL PENANG

Jom kita bersiar-siar di Penang Botanical Garden ataupun Taman Kebun Bunga untuk ubat hati yang lara.
Pada waktu dahulu, taman ini dibuat oleh penjajah British untuk mencari tumbuhan yang sesuai untuk dikomersilkan. Akan tetapi apabila Jepun menghalau Inggeris, tempat ini dijadikan mereka untuk mencari tumbuhan yang boleh dijadikan ubat.
18. BAZAAR CHOW RASTA

Bazaar di Chowrasta ini memang ideal untuk anda beli buku terpakai dan melihat suasana kedai Penang pada zaman dahulu.
Pasar usang ini terkenal kerana anda bukan sahaja boleh membeli pelbagai jenis jeruk segarnya, akan tetapi anda juga boleh membeli biskut, key chain dan t-shirt untuk dibawa pulang sebagai cenderamata.
19. CHEW JETTY

Ini antara kampung asal orang-orang Cina yang masih dikekalkan dekat Penang ini.
Apa yang anda lihat sekarang di Chew Jetty ini hampir sama macam keadaan 100 tahun dulu. Cuma sekarang tak ramai lagi yang jadi nelayan. Kebanyakannya sudah jadi peniaga.
20. ASPEN CENTRAL PARK BATU KAWAN

Jom ambil angin sat kat taman Aspen Central dengan bunga-bunga luar negara. Siap dengan tema 4 musim. Dan bila malam tempat ini ada lampu LED.
21. TOKONG ULAR

Dahulu tokong ini penuh dengan ular. Tapi sekarang sudah tidak lagi.
20 tahun dulu, tokong ular ini memang tempat wajib lawat kalau ke Penang. Tak kisah lah samada anda tidak tahan bau colok atau tak selesa masuk ke tokong.
Bukan apa. Semua orang mesti teruja melihat bermacam-macam jenis ular seperti berbisa dan tak berbisa berkeliaran di dalam tokong. Sayangnya, sekarang jumlah ular yang ada sangat sedikit. Ular berbisa seperti ular kapak pun hanya ada seekor dua.
22. PENANG CITY HALL

Nak bergambar? Bangunan dekat tepi Padang Kota ini antara lokasi istimewa.
Bangunan City Hall Penang yang serba putih ini memang cocok sangat kalau anda nak ber OOTD. Sebabnya tak ramai yang bergambar kat bangunan tua berseni Victoria ini.
23. TAMAN RIMBA TELUK BAHANG

Sebuah pusat rekreasi yang berstatus hutan lipur kerana menyimpan pelbagai khazanah flora dan fauna.
Taman ini menjadi lokasi perkelahan, bersantai dan mandi-manda penduduk berdekatan sambil menikmati kesegaran air terjunnya yang bersih.
24. LITTLE INDIA

Little India adalah sebuah kawasan perkampungan yang diberikan kepada para pendatang India.
Paling menarik, kedai di sini semuanya berwarna-warni serta sepanjang anda berada di sini anda akan didendangkan dengan alunan muzik India seolah-olah anda berada di Delhi.
25. PANTAI MONYET

Kalau dahulu dikenali dengan Teluk Duyung kini dipanggil dengan Pantai Monyet kerana kehadiran monyet yang berlegar-legar di kawasan itu.
Pantai memiliki teluk serta pemandangan yang indah dikelilingi oleh bukit dan tumbuh-tumbuhan yang menghijau serta air laut berwarna biru.
26. KILANG BATIK PENANG

Kilang Batik Penang terletak di Teluk Bahang berdekatan Empangan Mengkuang menjadi lokasi persinggahan pelancong untuk mendalami ilmu penghasilan dari Pulau Pinang.
Mereka menyediakan perkhidmatan Free Tour sahaja dimana anda dapat melihat bagaimana batik dihasilkan. Selain itu, terdapat juga kedai untuk anda membeli batik asli dari Penang yang beraneka jenis pilihan dan corak.
Mari lah ke Penang. Datang ramai-ramai berjalan-jalan ke Penang, bawa anak isteri. Orang-orang Penang sporting semua, makanan sedap-sedap dan budaya yang pelbagai.
Sumber: Facebook Ben Amir Izzat via Tempat2 Percutian & Jln2 cari makan


28 Tahun Jadi Staff Paling ‘Legend’ Di Stesen Minyak, Majikan Hadiahkan Pakej Umrah!

Siapa yang tidak mengimpikan untuk menjejakkan kaki ke Tanah Suci Mekah bukan? Namun, tidak semua dapat lunaskan impian ini mungkin kerana kekangan kewangan. Tetapi, kisah seorang ‘mak cik’ yang telah bertugas di sebuah stesen minyak selama 28 tahun sehingga menerima hadiah pakej umrah sebagai penghargaan dari majikannya membawa inspirasi kepada orang ramai. Baiknya majikan!
Baca juga: Sebelum Tiba Di Mekah Atau Madinah, Wajib Install ‘MySejahtera’ Arab Saudi Ini

28 TAHUN JADI STAFF PALING LEGEND, MAJIKAN HADIAH PAKEJ UMRAH!

Berdasarkan perkongsian sebuah video dari pengguna media sosial yang bernama @siti5847, menunjukkan makcik yang dikenali sebagai Sapuan bersama beberapa individu lain telah menaiki sebuah kapal terbang kelas perniagaan untuk ke Tanah Suci bagi mengerjakan ibadah umrah.

Dalam video tersebut, dikongsikan foto-foto Sapuan bersama beberapa individu lain di dalam pesawat, dan beberapa lokasi lain di Makkah.

Staf paling lagenda di stesen minyak Petronas Pendang. Long Servis Reward (Anugerah Pekerja Paling Lama Berkhidmat) ‘Pakej Umrah’ kepada beliau.

 @siti5874
Staff paling Legend di Petronas Pendang. Long Servis Reward “Pakej Umrah” kpd beliau🥰 #fyp #fypシ #fypシ゚viral #foryou #tiktok #viral #fypdongggggggg
 ♬ suara asli – Galeri Musik01 – Galeri Musik01

“DARI KECIK SAMPAI BESAQ DIA ISI MINYAK MOTO..”
Perkongsian video tersebut mendapat pelbagai reaksi positif netizen yang memuji majikan terbabit kerana menghargai pekerja yang setia. Selain itu, ada yang mengakui sudah lama mengenali makcik Sapian, dan berkata wanita itu telah bertugas di stesen minyak berkenaan sejak tahun 1992 lagi.

Sumber: Tiktok @siti5874


Jangan Cakap Pandai Masak Kalau Tak Tahu 29 Petua Memasak Ini

Memasak merupakan terapi untuk seseorang tetapi ia bukanlah perkara mudah kerana banyak petua di dapur yang perlu amalkan supaya masakan anda tidak gagal dan sedap.
Jadi, untuk mengelakkan anda kecewa, di bawah ini kami kongsikan 29 petua memasak di dapur untuk dipraktikkan. Pasti orang lain pun terkejut!

Baca juga: Fuh! Memang Lega Tekak Dapat Minum Air Vanilla Blue AisKrim. Sedapnya!
29 PETUA MEMASAK DI DAPUR ANDA KENA PRAKTIKKAN

1. SAYUR KEKAL SEGAR

Cuci sayur dengan air yang diletak dengan sedikit cuka dan masukkan ke dalam beg plastik. Simpan dalam peti sejuk. Boleh tahan lebih seminggu.
2. HILANGKAN HANYIR IKAN
Setelah disiang, rendamkan ikan dalam air yang dicampur limau nipis/limau kasturi selama 30 minit.
3. ELAK IKAN/AYAM LEKAT DI KUALI
– Untuk mengelakkan ikan atau ayam melekat di kuali, minyak hendaklah memenuhi ikan/ayam dan dipanaskan terlebih dahulu sebelum masukan lauk.
– Ketika menggoreng ikan, perap ikan bersama asam gelugur. Kemudian goreng asam gelugur hingga hitam diikuti ikan. Hasilnya, ikan tidak melekat lagi.
4. ELAK PERIUK JADI HITAM
Sebelum memasak, sapu minyak masak atau sabun cream cuci pinggan pada bahagian luar periuk itu. Ia akan mudah dicuci.
5. BAWANG TAHAN LAMA
Untuk memudahkan kerja memasak, bawang boleh dikopek awal tetapi jangan dibasuh. Simpan dalam bekas plastik dan masuk peti sejuk.
6. TELUR MUDAH DIKOPEK
Telur hendaklah direbus dengan sedikit garam sebelum kopek.
7. ELAK GETAH NANGKA
Sapukan pisau dengan minyak masak sebelum membelah nangka. Tangan juga boleh disapu minyak jika terkena getah nangka. Gosok dengan kain buruk dan cuci bersih.
8. CARA BERSIHKAN PENGISAR
Untuk menghilangkan bau pengisar selepas mengisar cili atau bawang, kisar sedikit hampas kelapa dengan sedikit air untuk menghilangkan bau dan daki.
8. CUCI KERANG/SIPUT SEDUT
Masukkan hampas kelapa bersama kerang didalam besen dan gaulkan bersama sedikit air. Tunggu beberapa dan hasilnya kerang tadi akan bersih dan putih.
9. TAUHU TIDAK MELEKAT
Taburkan garam halus pada permukaan atas dan bawah tauhu sebelum digoreng. Hasilnya, tauhu tidak melekat lagi.
10. BERSIHKAN PERUT LEMBU
Untuk memutihkan perut lembu, rendam dan gaulkannya dengan bancuhan kapur sirih berserta rincikan daun pisang atau daun lalang. Lakukan beberapa ketika sebelum dibilas dengan air bersih.

11. SANTAN TAHAN LAMA
Untuk memastikan santan tidak berbau dan tahan lama, masukkan dua/tiga cili padi ke dalam santan dan simpan di dalam peti sejuk.
12. SEGARKAN TAUGEH
Taugeh akan menjadi segar walaupun berhari-hari sekiranya anda mencampurkan perahan air limau nipis.
13. HILANGKAN KESAN BAU PAPAN PEMOTONG
Ambil sebiji limau nipis dan potong dua. Sapukan limau tersebut pada permukaan papan pemotong. Hasilnya bau akan hilang.
14. RASA MAKANAN DI BULAN PUASA
Ketika di bulan puasa agak sukar untuk kita menentukan rasa garam atau gula. Cara yang paling mudah adalah dengan meletakkan setitik kuah di atas kuku ibu jari tangan anda. Jika didapati bulatan itu berbentuk kecil dan kemas bermakna telah cukup rasanya.
15. ELAK NASI HANGIT
– Masukkan beberapa tangkai cili kering dan tutup dengan daun pisang. Bau hangit akan hilang.
– Ambil kulit bawang, cuci dan masukkan ke dalam periuk nasi yang hangit tadi dan tutupkan
– Ambil daun pandan, masukkan ke dalam mangkuk dan letakkan pada tengah-tengah nasi yang hangit.
16. NASI LAMBAT BASI
Ketika menanak nasi, masukkan dua hingga tiga kuntum bunga cengkih beserta secubit garam halus.
17. KACANG BENDI SEGAR
Didihkan air panas dan masukkan satu sudu kecil minyak masak. Kemudian rebus kacang bendi tanpa memotong mana-mana bahagian untuk mengelakkan ia daripada berlendir. Tetapi, jangan rebus terlalu lama.
18. CILI KISAR TAHAN LAMA
Setelah dimesin, cili tersebut hendaklah dipanaskan dengan memasukkan sedikit garam halus. Panaskan hingga kering airnya. Biarkan sejuk dan masukkan ke dalam bekas bertutup untuk disimpan dalam peti sejuk.
19. HILANGKAN LENDIR UBI KELADI
– Caranya, kupas ubi keladi dan potonglah mengikut keperluan masakan. Sediakan bekas berisi air yang telah dicampurkan dengan satu sudu teh kapur (makan) sirih.
– Masukkan ubi keladi berkenaan dan basuhlah sehingga lendir-lendir berkurangan. Toskan dan bilas denga air bersih.
20. SAYUR CELUR KEKAL SEGAR
Sebelum celur sayur, campurkan sedikit minyak masak ke dalam air yang digunakan untuk merebus. Toskan sayuran dan hidang.

21. PULUT BERLEMAK
Untuk menyedapkan pulut yang dimasak. Caranya, rendam pulut semalaman kemudian masak denga air kelapa.
22. MENANGGALKAN KERAK NASI
Rebus kulit kentang di dalam bekas yang mengandungi kerak tersebut selama beberapa minit. Setelah air panas, kerak tersebut akan tanggal dengan sendirinya.
23. HARUMKAN BAWANG TUMIS
Bagi menaikkan bau wangi ketika menumis bawang putih pastikan bawang putih itu dicincang dahulu.
Untuk bawang merah pula, masukkan sedikit garam ketika menumis. Pasti wangi baunya .
24. ELAK MATA PEDIH KUPAS BAWANG
– Untuk mengatasi masalah pedih mata ketika mengupas bawang. Simpan bawang yang hendak digunakan di dalam peti sejuk beberapa jam sebelum digunakan.
– Bawang akan lebih mudah dan cepat disiangkan selepas dikeluarkan dari peti sejuk.

25. RANGUPKAN KENTANG GORENG
– Setelah dikupas kulit, dibasuh dan dipotong, gaulkan kentang tersebut dengan garam secukupnya sehingga rata.
– Kemudian masukkan kentang tersebut ke dalam bekas yang berlubang seperti penapis santan dan toskan 1 – 2 jam hingga kentang kering.
– Selepas itu gorenglah kentang tersebut menggunakan minyak yang banyak di atas api sederhana agar betul-betul rangup. Pasti rangupnya seperti yang dibeli dari kedai makanan segera.
26. CARA MUDAH KOPEK UDANG
– Campurkan sedikit garam ke dalam semangkuk air. Kemudian rendam udang selama 10 minit. Kulit udang akan terbuka dengan sendirinya.
– Perahkan limau nipis ke dalam semangkuk air. Masukkan udang. Biar selama 15 minit.
– Rendam udang ke dalam air panas. Biarkan seketika.
27. ELAK IKAN MASIN HANCUR
Taburkan sedikit tepung gandum pada ikan masin terlebih dahulu sebelum menggoreng.
28. ELAK MINYAK MERECIK
– Masukkan sedikit garam kasar ke dalam minyak yang telah dipanaskan. Kemudian baru menggoreng.
– Ketika memanaskan minyak masak, masukkan sekeping asam gelugur dan biarkan seketika. Keluarkan asam gelugur apabila hendak menggoreng.
29. NASI LEMAK CEPAT MASAK
– Kalau nak nasi lemak cepat masak, masukkan sebatang garpu atau sudu ke dalam periuk nasi yang hendak digunakan. Biarkan di dalam beras sehingga nasi masak.
*Fuhhh, banyak betul petua memasak yang ramai orang tak tahu.
Baca juga: Nampak Sama Warna Merah Tapi Sebenarnya Ada Banyak Jenis Cili Kering
Sumber: Perpustakaan Desa Kampung Parit Ulong


298 Buah Sekolah Di Zon Merah Daerah Petaling Ditutup Bermula 12 Oktober-KPM

Terbaharu, dengan peningkatan kes Covid-19 yang melanda negara, Kementerian Pendidikan Malaysia (KPM) mengambil perhatian berhubung peningkatan kes COVID-19 di daerah Petaling. Kini, daerah ini telah disahkan sebagai zon merah oleh Kementerian Kesihatan Malaysia (KKM).
SEKOLAH DI KAWASAN ZON MERAH DALAM PETALING, SELANGOR DITUTUP

Selaras dengan perutusan Khas YAB Perdana Menteri pada 6 Oktober 2020 berhubung keputusan kerajaan untuk menutup sekolah di kawasan-kawasan yang disahkan zon merah oleh KKM, KPM memaklumkan bahawa semua sekolah di kawasan zon merah di Petaling, Selangor, akan ditutup bermula 12 Oktober 2020 sehingga 25 Oktober 2020. Ini melibatkan sebanyak 298 buah sekolah di seluruh daerah Petaling.
Sekolah yang mempunyai asrama termasuk Kolej Vokasional juga ditutup. Ibu bapa atau penjaga perlu mengambil murid yang tinggal di asrama tersebut untuk pulang. Walau bagaimanapun, murid yang menunggu untuk diambil ibu bapa atau murid yang ingin terus kekal berada di asrama sekolah dan Kolej Vokasional sepanjang tempoh penutupan sekolah akan berada dibawah penjagaan warden asrama. Keperluan makan dan minum murid sepanjang tempoh tersebut akan disediakan oleh pihak sekolah.

SENARAI SEKOLAH YANG TERLIBAT
Berikut merupakan antara senarai sekolah yang terlibat:

Semoga kita dapat melihat penurunan kes dalam masa yang terdekat. Maka dengan itu, terus amalkan SOP yang telah ditetapkan oleh Kementerian Kesihatan Malaysia. #kitajagakita
Sumber:www.moe.gov.my., KPM


3 Aktiviti Kuatkan Sistem Imun Anak Sekaligus Menjadikan Usus Yang Sihat!

Sistem imun merupakan pertahanan baris pertama anak anda terhadap anasir-anasir yang berbahaya dalam badan. Untuk menggalakkan tumbesaran anak yang sihat, sistem imun yang sihat memainkan peranan penting. Bergelar ibu bapa, secara tidak langsung, anda akan mempunyai keinginan untuk melindungi anak daripada jatuh. Malah ingin menghindarkan mereka daripada penyakit dan jangkitan.
Bagi membantu mengelak anak jatuh sakit, sudah tentu perkara paling penting untuk dilakukan adalah dengan menggalakkan amalan tabiat baik serta mengambil langkah melawan.

Baca juga: Top 5 Pulau Peranginan Yang Best Untuk Bawa Keluarga Bercuti

3 AKTIVITI KUATKAN SISTEM IMUN ANAK
Semua nak anak-anak membesar dengan sihat. Sistem imun cukup kuat untuk halang bermacam jenis penyakit dari melekat pada badan. Bila besar nanti, taklah berisiko untuk senang jatuh sakit.

Apa contoh aktiviti bantu kuatkan sistem imun?

1. Berjemur

Tak perlu sunning ala ala orang putih. Cukup selama belasan minit di bawah sinaran matahari pagi. Bekal vitamin D untuk sistem imun.
Baiki mood dan karakter anak. Elak anak jadi mudah marah. Elak masalah rabun dekat. Paling padu, berada di luar rumah selama 30-60 minit dalam sehari.
2. Grounding

Saya pun suka buat. Kebiasaan lepas buat kerja. Saya keluar sekejap dan nikmati alam. Tanggalkan kasut dan jalan di atas rumput. Ikut kajian, grounding bantu redakan inflamasi. Dan kurangkan sakit dari segi emosi dan mental.
Bantu degupan jantung normal. Baiki kualiti tidur. Kurangkan hormon stres kortisol. Bantu anak untuk tahu cara tenangkan diri apabila sedang marah.
3. Makanan tinggi prebiotik

Anak kena makan makanan tinggi serat, protein dan prebiotik. Untuk sistem imun sihat. Usus juga perlu dalam keadaan terbaik. Punca segala penyakit datang dari usus. Elak bagi anak makan makanan berproses. Makanan tinggi gula. Dan tinggi pengawet serta pewarna.
Kesannya? Otak kecut. Sel neuron tak bertambah. Jangan jadi penyebab otak anak lembab. Kemudian, salahkan anak.
Sumber: Facebook DrRizal Abu Bakar


3 Amalan Kejar Pahala Pada Hari Asyura’ (10 Muharram) Yang Boleh Dilakukan

Bulan Muharram semestinya menjadi antara bulan ‘rebutan’ buat umat Islam di seluruh dunia untuk melakukan pelbagai amalan dan ibadah. Makanya, saban tahun apabila menjelang bulan ini, sudah tentu umat Islam akan mengingati tarikh 10 Muharram.
Sebagaimana video yang dikongsikan Jentik Hati yang berkongsi semula perkongsian daripada Ustaz Umar Abdul Aziz mengenai tiga amalan yang patut dilakukan pada Hari Asyura’ (10 Muharram) yang tahun ini jatuh pada 8 Ogos 2022. Mudah-mudahan kita semua peroleh manfaat dan kebaikan.

Baca juga: Ini Sebab Kenapa Isteri Abu Lahab Digelar ‘Pembawa Kayu Api’
3 AMALAN PADA HARI ASYURA’ YANG PATUT DILAKUKAN

Menurut Ustaz Umar, amalan pertama untuk direbut pada Hari Asyura’ ialah amalan berpuasa. Berdasarkan hadis yang diriwayatkan oleh Ibn Majah, ganjaran dan pahalanya adalah pengampunan dosa untuk setahun.

Daripada Abu Qatadah R.A bahawasanya Rasulullah SAW bersabda:
“Berpuasa pada Hari Asyura’ sesungguhnya aku mengharapkan kepada Allah supaya ia dapat menghapuskan dosa -dosa setahun sebelumnya.” (HR IBN MAJAH (1738) )

Kedua pula, melebihkan amalan belanja untuk keluarga. Dalam hadis riwayat Baihaqi, baginda Nabi Muhammad SAW bersabda:
“Barang siapa yang meluaskan pemberian untuk keluarganya (tidak berkira-kira) pada Hari Asyura’ (10 Muharram), Allh SWT akan meluaskan rezeki bagi orang itu dalam seluruh tahunnya.” (HR BAIHAQI (3795) )

Maka yang ketiga, iaitu amalan menyantuni anak yatim. Berdasarkan hadis riwayat di dalam Tanbihul Ghafilin, Rasulullah bersabda,
“Dan barang siapa mengusap kepala anak yatim pada hari Asyura’, nescaya Allah mengangkat darjatnya pada setiap rambut yang diusapnya.”

Betapa sayangnya Allah SWT kepada hambanya, begitu mudah amalan-amalan yang boleh dilakukan pada Hari Asyura’ untuk kita sama-sama merebut ganjaran pahala yang disediakan.
Sumber: Instagram Jentikhati.tv


3 Bahan Keramat Boleh Hilangkan Kerak Botol Susu, 5 Minit Dah Settle

Ibu bapa di luar sana dinasihatkan untuk membasuh botol susu anak dengan betul untuk mengelakkan bakteria membiak dan menyebabkan anak sakit perut, muntah dan cirit.
Selain merebus botol susu untuk membasmi kuman, ibu-ibu boleh cuba cara di bawah untuk menghilangkan kerak botol susu. Hanya menggunakan 3 bahan sahaja dan confirm menjadi!

Baca juga: Cara Simpan Daun Pisang Kekal Segar & Hijau, 10 Hari Pun Tahan!
3 BAHAN KERAMAT BOLEH HILANGKAN KERAK BOTOL SUSU

Bahan-bahan:

– Gunakan air panas untuk hasil yang pantas.
– Garam dan beras.

Cara-cara:
1. Masukkan beras ke dalam botol.
2. Campurkan air panas ke dalam botol yang berisi beras tadi.

3. Tutup botol dengan penutup.
4. Goncang dengan penuh kasih sayang.
5. Perhatikan kerak kerak susu mula berenang-renang.

6. Goncang sehingga kerak habis tertanggal.
7. Bilas dengan air bersih.
Ulang step yang sama untuk garam.  Untuk membersihkan puting, masukkan beras dan sedikit air panas ke dalam puting. Geserkan permukaan puting dengan beras.

Dengan cara ni jugalah kita sebagai mak-mak boleh elakkan anak dari sakit perut akibat sabun pencuci. Bukan tak boleh guna cecair pencuci tau. Cuma cara bilas tu kena betul-betul cuci. Barulah anak tak mudah sakit perut. Selamat mencuba!
Sumber: Facebook Fitriah Azman


3 Cabaran Yang Mak Ayah Mungkin Hadapi Semasa Anak Baru Lahir

Tugas sebagai ibu bapa bukanlah satu perkara mudah terutamanya bagi mereka yang pertama kali bergelar ibu bapa. Pelbagai perkara perlu dipelajari dalam memastikan tanggungjawab dijalankan dengan betul. Ramai dalam kalangan ibu bapa yang terlepas pandang cabaran menjaga anak baru lahir kerana mereka menyangka anak-anak akan kekal sihat. Jom kami kongsikan 3 cabaran ibu bapa hadapi semasa anak baru lahir di bawah.
Baca juga: Anak Suka Tidur Lewat? Ini 10 Tips Ubah Rutin Tidur Lebih Awal

3 CABARAN YANG MAK AYAH MUNGKIN HADAPI SEMASA ANAK BARU LAHIR
1. Jangkitan kuman paru-paru

Ada bayi yang lahir dalam keadaan susah nak bernafas. Bayi ni nafasnya laju, mukanya biru, dadanya berombak. Ada bayi yang tak sempat pun nak diberi kepada ibu. Lepas lahir, terus saja dibawa ke wad bayi untuk diberi bantuan pernafasan. Bayi yang tak terima oksigen yang secukupnya selama 4 minit, boleh cederakan otak dia selama-lamanya.

2. Jaundice

Kalau kuning tu lebih dari 14 hari (untuk bayi yang lahir cukup bulan) atau 21 hari (bayi pramatang), disaran untuk dirujuk ke hospital untuk pemeriksaan seterusnya. Selalunya kena ambil sampel darah dan air kencing bayi.
3. Selsema dan batuk

Bayi ialah nasal breather. Maksudnya dia hanya tahu bernafas melalui hidung. Hingus selsema akan menutup satu-satunya laluan pernafasan bayi.
Ubat batuk dan selsema dilarang untuk diberi kepada bayi bawah 2 tahun. Ini ialah arahan terus dari Kementerian Kesihatan Malaysia.
Bayi yang selsema boleh dibantu guna:

Normal saline nasal drop
Nasal spray
Nasal aspirator

Begitu ramai mak ayah mengeluh yang mereka tak tahu mengenai ilmu ini dan mereka sangka anak lepas lahir akan sihat saja sampai dewasa. Ada juga yang biarkan anak sakit di rumah dan berharap sakit itu hilang sendiri. Boleh jadi, ada ibu ayah yang tak ada ilmu asas penjagaan anak.
Sumber: Dr Redza Zainol


3 Cara Layan Anak Mengikut Kelompok Umur Panduan Dari Saidina Ali RA

Semakin anak-anak membesar, semakin berbeza cara pendekatan ibu bapa dalam mendidik mereka. Faktor umur telah membuatkan tahap kefahaman dan kebijaksanaan anak berubah sejajar dengan perkembangan diri mereka.
Oleh itu, mari ikuti perkongsian dari Doktor Amirul Amin mengenai rumusan tiga cara melayani anak mengikut kelompok umur oleh Saidina Ali Bin Abi Talib RA. Jom ikuti penerangan di bawah bagaimana untuk melayani anak seperti raja, tawanan dan sahabat.

Baca juga: Rupanya Buah Kiwi Bantu Anak Susah Tidur Malam, Makan Dengan Biji Sekali
SAIDINA ALI BIN ABI TALIB RA MERUMUSKAN 3 CARA LAYANI ANAK

Saidina Ali bin Abi Talib RA merumuskan cara-cara untuk melayan anak:-

1. Kelompok pertama 7 tahun (umur 0-7 tahun), melayan anak sebagai raja.
2. Kelompok kedua 7 tahun (umur 8-14 tahun), melayan anak sebagai tawanan.
3. Kelompok ketiga 7 tahun (umur 15-21 tahun), melayan anak sebagai sahabat.
ANAK SEBAGAI RAJA (umur 0-7 tahun)
Gambar hiasan: PopMama.com
Melayan anak di bawah umur 7 tahun dengan sepenuh hati dan ikhlas adalah perkara yang terbaik yang boleh kita lakukan.
Banyak perkara-perkara kecil yang kita lakukan setiap hari akan berubah mempunyai kesan positif kepada pembangunan tingkah laku anak tersebut, sebagai contoh:-
1. Jika kita segera menyahut dan mendekati dia ketika dia memanggil kita walaupun ketika kita sibuk, maka dia juga akan segera bertindak balas dan terus pergi kepada kita sewaktu kita memanggilnya.
2. Di saat kita tidak jemu menggosok belakang badannya sehingga dia tidur, dan tidak mustahil apabila dia mengurut atau mengusap punggung apabila kita letih atau sakit.
3. Di saat kita berusaha keras menahan emosi pada masa dia telah membuat kesilapan yang besar dalam apa jua bentuk. Kita dapat lihat pada masa akan datang dia juga akan bersabar apabila adik-beradik atau rakan-rakannya membuat kesilapan kepadanya.
Oleh itu, apabila kita sentiasa berusaha sepenuh hati untuk menggembirakan anak-anak yang belum berusia tujuh tahun, Insya-Allah, dia akan membesar menjadi seorang yang menyeronokkan, penyayang dan bertanggungjawab.
Oleh kerana, jika kita suka dan melayan mereka sebagai raja, maka dia akan suka dan melayan kita sebagai raja dan ratu.
ANAK SEBAGAI TAWANAN (umur 8-14 tahun)
Gambar hiasan: HarianMetro.
Kedudukan tawanan perang dalam Islam adalah sangatlah dihormati. Dia akan mendapat hak dengan kadar tertentu, tetapi juga dikenakan berbagai larangan dan tanggungjawab.
Usia 8-14 tahun adalah umur yang sesuai untuk anak-anak diberikan hak, tanggungjawab dan kewajipan tertentu.
Rasulullah SAW mula mengajar anak untuk solat wajib pada usia 7 tahun dan membolehkan kita untuk memukul anak itu (atau mengukum dengan hukuman yang sepatutnya) apabila anak itu berusia 10 tahun jika anak itu tetap meninggalkan solat.
Oleh kerana itu, umur 8-14 tahun adalah waktu yang sesuai dan tepat untuk anak-anak diperkenalkan dan diajar tentang hal-hal yang berkaitan dengan hukum hakam agama, sama ada yang diwajibkan atau dilarang, seperti :-

Menunaikan solat wajib lima kali sehari.
Memakai pakaian yang bersih, kemas dan menutup aurat.
Menjaga pergaulan dengan berlawanan jenis.
Membaca Al-Quran.
Membantu kerja-kerja rumah yang mudah dilakukan praktikal dengan usia anak.
Menerapkan disiplin dalam aktiviti harian.

Penghargaan dan Hukuman (hadiah/ganjaran/pujian dan hukuman/teguran) yang sesuai diberikan pada usia 7 tahun kedua ini kerana anak-anak sudah dapat dapat memahami erti tanggungjawab dan sesuatu perbuatan.
Walau bagaimanapun, layanan terhadap setiap anak mestilah berbeza kerana setiap kanak-kanak mempunyai ciri-ciri yang berbeza (kerana setiap anak mempunyai keunikan tersendiri).
ANAK SEBAGAI SAHABAT (umur 15-21 tahun)
Gambar hiasan: Kumparan.
Umur 15 tahun adalah usia umum untuk anak-anak melangkah memasuki usia akil baligh.
Sebagai ibu bapa kita harus meletakkan diri kita sebagai sahabat dan memberi contoh yang baik seperti yang diajar oleh Saidina Ali bin Abi Thalib.
Ini adalah masa yang baik untuk bercakap dari hati ke hati dengan dia, menjelaskan bahawa dia adalah seorang remaja yang sudah meningkat dewasa.
PERLU DIBERITAHU ANAK TENTANG PERUBAHAN FIZIKAL & BUKU AMALAN
Perlu diberitahu tentang perubahan fizikal. Selain itu dia juga akan mengalami perubahan mental, rohani, sosial, budaya dan alam sekitar, sehingga mungkin akan ada banyak masalah yang akan dihadapi.
Paling penting untuk kita para ibu bapa bahawa kita harus membina kesedaran dalam diri anak-anak kita bahawa umur selepas akil baligh baligh ini dia sudah mempunyai buku amalannyanya sendiri. Di mana dia sendiri yang akan dihadapkan dan dipertanggungjawabkan oleh Allah SWT di hari akhirat kelak.
PENGAWASAN DILAKUKAN TANPA PAKSAAN & DIBERIKAN LEBIH RUANG
Gambar hiasan: Vocket.
Anak-anak selepas akil baligh seharusnya diberi lebih ruang supaya mereka tidak merasa terkekang namun masih tetap di dalam pengawasan ibu bapa.
Pengawasan perlu dilakukan tanpa paksaan dan sudah tentu disertakan dengan doa untuk kebaikan dan keselamatan mereka.
Oleh itu anak-anak akan berasa dihargai, dihormati, disayangi, dan sangat penting di dalam keluarga.
Tambahan pula, mereka akan merasa yakin dan mempunyai personaliti yang kuat untuk sentiasa cenderung untuk melakukan kebaikan dan menjauhkan diri daripada tingkah laku yang tidak baik.
BERI ANAK KEPERCAYAAN DENGAN TANGGUNGJAWAB YANG BERAT
Gambar hiasan: MomLovesBest.
Memberikan kepercayaan kepada anak-anak dengan tanggungjawab yang lebih berat.
Sewaktu usia 15- 21 tahun ini adalah sangat penting bagi kita ibu bapa untuk memberikan tanggungjawab yang lebih berat dan lebih besar supaya masa depan anak-anak boleh menjadi lincah, bebas, bertanggungjawab dan boleh dipercayai.
Contoh tanggungjawab yang harus diberikan pada usia ini adalah seperti:

Meminta beliau untuk membimbing adik-beradik
Memberikan kerja-kerja yang biasanya dilakukan oleh orang dewasa
Menyediakan jadual aktiviti serta menguruskan kewangan sendiri.

Semoga Allah SWT memberikan kita anak-anak yang soleh dan berbakti kepada ibu bapa dan masyarakat.
“Ya Rabbku, berilah kepadaku dari sisi Engkau keturunan yang baik. Sesungguhnya engkau adalah Maha Mendengar Doa.” (Al-Quran, Ali Imran: 38).
Sumber: Facebook Dr. Amirul Amin


3 Helah Yang Selalu Orang Guna Untuk Ambil Gambar, Yang Last Tu Paling Tak Boleh Terima

Biasa nampak gambar kawan selfie dengan background cantik kat media sosial? Kadang-kadang terfikir, macam mana mereka buat ya. Kreatif betul. Mungkin mereka minta tolong orang lain untuk buat background tu nampak cantik?

Sebenarnya ada helahnya! Meh kami kongsikan. Sebenarnya senang nak ambil gambar dengan background cantik. Memang nampak real. Jom tengok! Bolehlah cuba nanti dengan anak-anak.

Barang diperlukan: Bingkai Gambar, Daun/Ranting, Ais, Lampu LED

Cuba anda tengok gambar di atas. Nampak macam real kena timbun dengan ais. Padahal tak pun. Caranya cuma letak ais dan daun/ranting di atas bingkai gambar. Terus dapat hasil macam tu. Cantik bukan?

Malas nak cari daun/ranting yang cantik? Hehe. Tak apa. Gantikan dengan lampu LED pun boleh. Dapat hasil macam gambar di atas. Cantik juga!
Kalau masih tak faham, boleh tengok video di bawah ni. Lagi teliti.

vivo V11 | V11i x Baby Shima
Learn useful photography techniques with vivo and Baby Shima !!Stand a chance to win vivo exclusive merchandise, share us your most creative photo at comment session below.3 winner will be announce at Oct 17. Grab your V11 | V11i now at www.vivostore.com.my !#vivoMalaysia #vivoMY #V11 #AICamera #PerfectShot
Posted by Vivo on Monday, 8 October 2018

Barang diperlukan: Lampu Suluh, Kaca Lut Sinar, Lampu LED

Gambar pertama nampak macam seluruh badan kena pancaran laser bukan? Sebenarnya anda hanya perlukan cahaya penuh dengan warna berlainan untuk dapat kesan yang lebih berseri. Ni pun pakai lampu LED sahaja.

Nak kesan pelangi macam dalam gambar di atas? Anda cuma perlu pancarkan lampu suluh pada kaca lut sinar. Serongkan kaca lut sinar tu ke kiri atau ke kanan. Terus ada pelangi. Tak pernah terfikir langsung.
Tengok video di bawah kalau nak lebih faham tentang caranya ya.

Selfie series (2) : vivo V11 | V11i
Learn useful photography techniques with vivo Malaysia and Kah Mun !! Stand a chance to win exclusive merchandizes by Like & Share this video !!P.S. 3 lucky winners will be seleted and announced at Oct 18th.  Grab your V11 | V11i now at www.vivostore.com.my !#vivoMalaysia #vivoMY #V11 #AICamera #PerfectShot
Posted by Vivo on Tuesday, 9 October 2018

Barang diperlukan: Pembalut Plastik, Penyembur Air

Gambar ni paling tak boleh terima. Agak-agak pakai barang apa? Memang terkejut. Guna pembalut plastik dan penyembur air sahaja, dah dapat hasil gambar cantik macam ni. Memang kreatif.
Caranya? Semburkan air pada pembalut plastik. Kemudian, pegang pembalut plastik tu dalam jarak 12 inci daripada muka anda. Akhir sekali, snap!
Tak faham juga? Hmm, tengok sahaja video di bawah ni. Lagi senang.

Selfie series (3) : vivo V11 | V11i
Learn useful photography techniques with vivo Malaysia and Evonne !! Stand a chance to win exclusive merchandizes by Like & Share this video !!P.S. 3 lucky winners will be seleted and announced at Oct 19th.Grab your V11 | V11i now at www.vivostore.com.my !#vivoMalaysia #vivoMY #V11 #AICamera #PerfectShot
Posted by Vivo on Tuesday, 9 October 2018

Nak gambar lagi cantik, tangkap guna Vivo V11/V11i

Haa.. Kalau nak gambar lagi cantik, gunalah Vivo V11/V11i. Model terbaru oleh Vivo ini dilengkapi dengan kamera AI yang membawa rakaman sempurna untuk anda. Boleh selfie banyak-banyak lepas ni. Hasil memang puas hati.
Paling unik tentang Vivo V11, ia dilengkapi dengan pengimbas cap jari pada skrin. Ni teknologi terbaru tau. Kalau nak unlock, hanya sentuh guna jari sahaja. Memang mudah sangat!
Vivo V11 mempunyai Skrin Paparan Super AMOLED dan kedua-dua Vivo V11/V11i dilengkapi dengan Paparan Halo Halo FullView. Untuk prosesornya pula, Vivo V11 dilengkapi dengan Snapdragon 660 AIE dan 6GB RAM manakala Vivo V11i dilengkapi dengan MediaTek P60 dan 4GB RAM.

Rekaan Vivo V11/V11i ni memang cub habis. Ada dua warna yang anda boleh pilih, Starry Night (Hitam) atau Nebula (Biru). Tengoklah mana yang anda suka. Dua-dua pun nampak cantik.
Paling best, kedua-duanya ada 128GB ROM. Storage yang besar bukan? Boleh simpan gambar dan video banyak-banyak. Fuh!
Untuk info lebih lanjut, boleh ke laman web vivo Malaysia (http://www.vivo.com/my) atau Vivo Store (https://www.vivostore.com.my/single-product.php?p=38).
Jangan lupa cuba guna barang-barang tadi untuk tangkap gambar okay? Bolehlah tangkap gambar dengan anak-anak lepas ni dengan Vivo V11/V11i. Serius gambar nampak lagi cantik, tak tipu.


3 Jenis Bahan Ini Sesuai Untuk Kanser Ovari, Cuba Amalkan

Kanser ovari biasanya melibatkan wanita berusia 40 tahun ke atas. Kanser ovari adalah pertumbuhan sel abnormal di dalam ovari, yang membentuk sebahagian daripada sistem pembiakan wanita.
Antara faktor kanser ovari apabila mempunyai sejarah kanser dalam ahli keluarga, merokok, obesiti dan sebagainya.

Soalan popular sering menjadi tanda tanya adalah pesakit kanser ovari nak makan dan minum apa? Hari ini, kami kongsikan 3 jenis bahan yang sesuai diamalkan oleh pesakit kanser ovari. Semoga bermanfaat untuk anda.
Baca juga: 9 Cara Turunkan Darah Tinggi Secara Semulajadi, Boleh Cuba!

KANSER OVARI NAK MAKAN & MINUM APA?

1. MINUM AIR HALIA SERBUK
Khasiat halia akan berubah-ubah mengikut cara halia diproses. Apabila halia dikeringkan dan dijadikan serbuk, bahan khasiat dalam halia segar (gingerol) akan bertukar kepada shogaol.
Shogoal boleh membantu kurangkan tekanan darah tinggi dan rencatkan pertumbuhan sel kanser khususnya kanser ovari serta kanser usus besar.
Bahan ini 2 kali lebih pedas berbanding gingerol (bahan dalam halia segar). Kajian juga menunjukkan shogoal tinggi dalam halia bentong berbanding halia biasa. Sebaiknya ambil bersama madu asli.
2. MINUM AIR KUNYIT

Curcumin adalah bahan khasiat dalam kunyit yang boleh menghalang semua fasa pertumbuhan kanser (permulaan dan penyebaran). Bahan ini juga memainkan peranan penting dalam mencegah dan merawat kanser ovari, kanser hati dan kanser paru-paru. Banyak kajian klinikal membuktikan keberkesanannya.
Kajian menggunakan tabung uji menunjukkan bahan ini juga boleh menghalang pertumbuhan pelbagai jenis kanser seperti leukemia, kanser limfoma, kanser usus, kanser pundi kencing, kanser organ pembiakan, kanser payudara, kanser rahim, kanser paru-paru dan tumor otak.
Kajian mengunakan tikus pula menunjukkan bahan ini boleh menghalang pertumbuhan pelbagai jenis kanser termasuk kanser ovari, kanser paru-paru, kanser esofagus, kanser hati, kanser usus besar, kanser prostat dan kanser kulit.
Sebaiknya ambil kunyit bersama secubit lada hitam untuk tingkatkan penyerapan bahan khasiat. Walau bagaimanapun, perlu hadkan pengambilan jika berlaku pendarahan.
3. LEBIHKAN BAWANG MERAH DALAM MASAKAN

Quercetin adalah bahan antikanser. Bahan ini tinggi dalam bawang merah. Kulit luar bawang (bahagian yang kering) adalah bahagian yang paling tinggi bahan khasiat ini. Ia diikuti dengan lapisan dekat kulit luar. Namun, biasanya bahagian ini dibuang sebelum memasak.
Selain bertindak sebagai antikanser, bahan quercetin ini boleh turunkan tekanan darah tinggi dan kurangkan risiko stroke.
Sumber-sumber lain yang mengandungi bahan quercetin ini adalah anggur hitam, epal, kobis dan cili merah.
Kajian menunjukkan bahan ini mampu menghalang pelbagai jenis kanser seperti kanser ovari, kanser paru-paru, kanser usus besar, kanser payudara dan kanser pankreas.
Kajian lain pula mendapati kehadiran bahan onionin A dalam bawang. Bahan ini juga boleh merencatkan pertumbuhan tumor dan perlahankan penyebaran kanser ovari dan paru-paru.
Apa-apa pun jangan lupa dapatkan nasihat doktor terlebih dahulu.
Sumber: Facebook Dr Suri Roowi


3 Jenis Bentan Ketika Berpantang Wanita Perlu Tahu & Ini Cara Untuk Elakkannya

Masalah bentan atau komplikasi dalam tempoh berpantang selepas bersalin selalu dikaitkan dengan wanita . Mungkin ada sesetengah dari anda yang berpendapat bahawa waktu berpantang adalah waktu yang seronok kerana dilayan seperti puteri. Tetapi, jangan terlalu ambil mudah perkara ini kerana pantang larang harus dijaga untuk elak dari perkara yang tidak diingini.
Makin ramai yang sudah tidak percaya tentang pantang larang ketika berpantang ini kerana menganggapnya sudah kolot. Jangan begitu, jom kita baca perkongsian dan nasihat dari laman Facebook Cahaya Mata Rasmi untuk menambahkan pengetahuan ibu-ibu di luar sana.

http://duniaherbs.com.my/
“Eloklah tu banyak jalan, kena bentan nanti bukan hang saja pantang lama,  suami hang sekali kena ‘pantang’ ” – tok bidan. Ramai ibu-ibu yang rasa ada aura ‘ultraman’ suka buat ni. “Shud be no problem lah… saye ni dah biasa buat kerja- kerja rumah walaupun pantang… small matter”

4 jam kemudian, dijumpai pengsan & badan sejuk semacam. Tulah dia bentan (bahasa orang kampung) & bahasa doktor kita panggil komplikasi selepas kelahiran. Kenapa boleh bentan? Kita yang baru bersalin ni dah banyak keluarkan darah & sedang keluarkan banyak lagi darah kotor.. sometimes ada yang memancut mancut darah tu.

Tenaga dah banyak habis, tapi still kena bagi tenaga (susu ibu) untuk anak. Dalam tengah lemah, buat pula kerja-kerja rumah, siap masak & kemas kemas rumah, ditambah pulak terlanggar benda keras. Sebab tu orang tua-tua pesan, jangan jalan banyak. Diorng takut kita terlanggar benda keras. Ibu jari tu! Jaga elok-elok. Kalau langgar objek keras, boleh turun darah & pitam. Akibat dia, badan akan terasa sejuk macam nak pitam.
Pesan orang tua tu ada sebab. Dia berpesan sebab badan kita tak sembuh sepenuhnya lagi. Ingat, kalau sekali bentan, kita susah nak sembuh cepat, ada yang ambik masa untuk sembuh sampai berbulan. Yang paling kesian suami, dahlah 46 hari ‘berpantang’ sebab wife tak suci, ni kena tambah ‘pantang’ lagi sebab wife bentan.
Ada banyak jenis bentan.
1. Bentan urat pinggang – Usually terjadi kepada mereka yang bersalin ikut tingkap (caesar). Bagi wanita yang bersalin cara ni kena sangat carefull, pantang dengan elok. Maknanya, masa nak bangun, duduk semua kena slow slow. Jangan gelojoh.
2.Bentan urat peranakan (urat rahim) – Sebab nilah orang tua-tua kata jangan buat keja berat & angkat berat masa pantang. Dok diam-diam. Kalau tiba-tiba masa buat kerja terjatuh macam mana? Ia bukan saja membuatkan anda terpaksa pantang lama, tapi suami pun kena ‘pantang’ juga.
3. Bentan urat – bentan ni femes. Ada wanita yang terselamat daripada terkena bentan ni walaupun buat kerja rumah a-z. Tapi kena ingat, sekali kena bentan ni, nak bangun pun susah. Badan akan jadi sangat lemah, bisa-bisa urat & sendi badan. Kadang menggigil kesejukan walaupun cuaca panas.
Cara elak bentan :
1. Banyakkan rehat, jangan angkat benda berat. Sebenarnya mandikan anak pun kita tak digalakkan buat selagi lemah. Minta ibu atau suami mandikan anak. InsyaAllah Allah akan mudahkan. Jangan risau.
2. Jaga kebersihan. Kerap tukar pad. ‘Wap’ miss v menggunakan garam & kunyit.
3. Jaga makan – Ni penting.
– Pantang makan sayur kekacang, kobis & terung.
– Pantang makan bergatal (kerang & udang)
– Pantang makan ikan berbisa (ikan pari, ikan terubuk, ikan keli)
– Pantang makan & mencium mangga, jering & petai. Ibu berpantang boleh alami pening berpanjangan sebab ini.
– Pantang minum air sejuk.
4. Pantang ‘bersama’ suami selagi tak bersih dari nifas. (pantang 46 hari, 60 hari, 100 hari, diterangkan dalam buku 9bulan 10hari)
Walaupun orang lain ‘kutuk’ adat-adat berpantang apatah lagi cara kampung, kita sebagai perempuan kena betul-betul jaga part ni kalau kita betul-betul nak nampak cantik sampai ke tua, insyaAllah. Percayalah wahai ibu-ibu hebat, kita buat baik dengan kurniaan Allah, insyaAllah Allah akan mudahkan. Masa pantang pun kita kena menyusu kan, kalau kita sihat anak kita pun kenyang. Semoga kita terus menjadi ibu hebat buat amanah Allah – anak. Hmmm ada yang pernah bentan tak ? Orang moden tak percaya pantang2, bentan semua ni .
Ni NAK SHARE petua sket nak elakkan bentan cara tradisional :
1. Sapu minyak panas di seluruh badan
2. Pakai baju panas
3. Berstokin sepanjang masa
4.Pastikan berselimut ketika tidur
5. Bertungku.. jangan malas ehhh
Sumber Facebook : Cahaya Mata Rasmi


3 Jenis Karakter Mak Mentua Yang ‘Susah’ & Tips Untuk Tawan Hatinya

Pernah dengar tak nasihat di mana kalau dah kahwin nanti, kita bukan sahaja akan berkahwin dengan pasangan kita. Malah, kita juga akan berkahwin dengan keluarga pasangan kita. Perumpamaan ini bermaksud layanan yang kita buat terhadap keluarga mentua sama seperti melayan keluarga sendiri.
Bila bercerita bab ini, kaum wanita yang bergelar isteri sering menghadapi masalah dengan ibu mentua. Masalah dengan ibu mentua boleh dikatakan serius kerana ia mampu meretakkan rumah tangga anda. Seorang ahli terapi perkahwinan menerusi laman TikToknya @bondaumairahtaib telah berkongsi jenis-jenis ibu mertua.

Baca juga: Peranan Mertua Kena Nasihat Anak Sendiri Dulu, Baru Tenteram Hidup Menantu!
3 JENIS KARAKTER MAK MERTUA YANG SUSAH
1. Ibu mertua yang suka bersaing dan cemburu

Jika anda dalam situasi ini, si isteri boleh berbincang dengan suami supaya apa-apa sahaja yang anda beli dan di mana sahaja kalian pergi, ajaklah sekali ibu mentua. Hal ini boleh membuatkan si ibu tidak merasa ada pesaing.

2. Ibu mertua yang suka campur tangan
Kalau anda selalu ada dalam situasi di mana ibu mentua suka masuk campur tangan hal rumah tangga anda, berbincanglah dengan supaya menasihati ibunya. Suami kena memainkan peranan supaya ibu tidak kecil hati.
3. Ibu mertua rasa “bukan menantu pilihan”
Jika si isteri merasakan bahawa dia bukan menantu pilihan, tidak mengapa. Jalankan tugas anda sebagai isteri dengan baik supaya ibu mentua dapat tengok sendiri antara kaca dan permata.
Kepada yang belum berkahwin, janganlah jemu untuk berdoa supaya dikurniakan ibu mentua yang baik. Tambahan itu, jangan juga lupa untuk mendoakan diri kita supaya dikurniakan hati yang lapang dan tenang. Diharapkan perkongsian @bondaumairahtaib di TikTok ini serba sedikit dapat membantu anda.
Video penuh:

 @bondaumirahtaib
Rezeki mak mertua berbeza utk setiap org, nah tips harmoni #perkahwinan #bondaumirahtaib #rejuvenatemarriage #fyp
 ♬ original sound – Umirah Taib – Umirah Taib

Sumber: TikTok @bondaumairahtaib


3 Jenis Rawatan Kesuburan yang Boleh Dipertimbangkan Untuk Memiliki Zuriat Sendiri

Kredit foto – CDC

Pasti sudah menjadi impian setiap pasangan berkahwin untuk memiliki zuriat sendiri, namun tidak semua orang bernasib baik dikurniakan rezeki untuk menimbang cahaya mata dengan segera.

Memetik kata-kata Datuk Seri Dr Mohd Uzir Mahidin, Ketua Perangkawan Malaysia kepada Sinar Harian, antara punca utama masalah kesuburan semakin meningkat adalah perkahwinan di lanjut usia. Ini kerana tahap kesuburan akan semakin berkurangan apabila meningkat umur.
Bagi mengatasi masalah kesuburan, ramai diantara kita memilih untuk menjalani rawatan. Tapi, tak ramai yang sedia maklum tentang kaedah rawatan yang tersedia di Malaysia.

Ini 3 Kaedah Rawatan Kesuburan yang boleh anda pertimbangkan
Intra-Uterine Insemination (IUI)

Kredit Video – Patreskovic
Melalui kaedah ini, sperma yang telah dibersihkan bakal diletakkan ke dalam uterus ataupaun rahim semasa proses ovulasi berlaku. Sebelum itu, sampel sperma si suami perlu diserahkan untuk diasingkan dan dicuci, hanya sperma yang berkualiti akan dipilih bagi meningkatkan potensi untuk hamil.
Kaedah ini mungkin juga dijalankan dengan pengambilan ubat ataupun suntikan kesuburan untuk memastikan si isteri mampu menghasilkan lebih banyak telur dari ovari.
Risiko

Tahap keberhasilan rendah untuk wanita berusia 40 tahun ke bawah
Rawatan ini mungkin perlu diulangi beberapa kali
Purata kejayaan rawatan adalah sekitar 10-15%

Jangka masa proses IUI: Kebiasaanya proses ini hanya mengambil masa beberapa minit dan tidak menyakitkan.
Harga: Dianggarkan sekitar RM2600 (harga adalah berbeza mengikut institusi perubatan yang dipilih)
In vitro fertilization (IVF)

Kredit Video – Patreskovic
IVF adalah salah satu rawatan kesuburan yang boleh dikatakan agak popular. Kaedah yang juga dikenali sebagai ’bayi tabung uji’ ini biasanya melibatkan proses suntikan untuk merangsang penghasilan telur si isteri. Kemudian, telur dan sperma akan disatukan secara manual dan dipantau melalui sebuah makmal.
Embrio akan terbentuk sekiranya penyatuan telur dan sperma berjaya. Embrio tersebut kemudian akan dipindahkan ke uterus si isteri. Jika terdapat lebih dari satu embrio yang terbentuk, ianya boleh disimpan dan digunakan semula, kaedah ini dikenali sebagai pemindahan embrio beku (frozen embryo transfer).
Risiko

Si isteri berisiko mengalami ‘Ovarian Hyper-Stimulation Syndrome’ (OHSS)
OHSS adalah satu situasi di mana badan akan bertindak secara berlebihan setelah mengambil suntikan rangsangan ovari
Sindrom ini boleh dikawal dengan pengambilan ubat-ubatan

Jangka masa proses IVF: IVF boleh memakan masa beberapa minggu dari bermulanya pengambilan suntikan rangsangan untuk ovari sehinggalah pemindahan embrio.
Harga: Dianggarkan sekitar RM10,000-RM18,000 (harga adalah berbeza mengikut institusi perubatan yang dipilih)
Intra-cytoplasmic sperm injection (ICSI)

Kredit Video – Patreskovic
Sekiranya rawatan IVF tidak berjaya, pesakit disarankan untuk mencuba kaedah ICSI yang mana sperma terpilih akan disuntik secara terus ke dalam telur di bawah mikroskop. Prosesnya lebih kurang IVF di mana, setelah embrio terbentuk ia akan terus dipindahkan ke uterus.
Kaedah ini disyorkan buat suami yang mempunyai masalah kurang penghasilan sperma ataupun mempunyai masalah ereksi dan ejakulasi. Tahap keberjayaan ICSI juga bergantung kepada faktor umur, kerana mereka yang berusia lebih muda berpotensi untuk mempunyai telur yang lebih sihat sekaligus akan meningkatkan peluang untuk hamil
Risiko

Sekiranya prosedur ini tidak dijalankan secara teliti ia mungkin menghasilkan telur yang kurang sihat
Menurut portal Drafare, ICSI mungkin meningkatkan risiko kecacatan pada bayi namun ianya sangat jarang berlaku

Jangka masa proses ICSI: Mengambil masa selama beberapa minggu. Adakalanya anda perlu menghabiskan masa yang agak panjang di klinik untuk proses pengeluaran telur dan sperma.
Harga: Dianggarkan sekitar RM10,000–RM15,000 (harga adalah berbeza mengikut institusi perubatan yang dipilih)
Sudah bersedia untuk jalani rawatan kesuburan tetapi belum cukup wang? Badan kerajaan dan bukan kerajaan di bawah sedia membantu anda dan pasangan
Tunku Azizah Fertility Foundation (TAFF)
Kredit Foto – NST

Diasaskan oleh Raja Permaisuri Agong, TAFF ditubuhkan bagi membantu pasangan yang kurang berkemampuan untuk menjalani rawatan kesuburan. Objektif utama pertubuhan ini adalah untuk bersama-sama mencapai tahap kesihatan yang baik terutama sekali dari segi kesihatan reproduktif dan mencegah kemandulan.
Selain itu, TAFF yang mula diasaskan pada tahun 2004 juga menyediakan perkidmatan kaunseling serta penkhidmatan sokongan yang berkaitan untuk semua lapisan masyarakat tidak mengenal bangsa, agama ataupun negeri asal.

Syarat kelayakan

Berdaftar sebagai pasangan suami isteri
Pasangan suami isteri adalah rakyat Malaysia
Umur isteri tidak melebihi 45 tahun
Bukan penderma sperma / ovum
Maksimum pendapatan bulanan bersama pasangan tidak melebihi RM4,000.00
Tempoh perkahwinan melebihi 3 tahun

Bagi mendapatkan borang permohonan anda boleh terus ke klinik fertiliti yang mengambil bahagia. Untuk senarai penuh klinik yang terlibat sila  klik di sini atau anda juga boleh menulis surat kepada alamat di bawah

Tunku Azizah Fertility Foundation
Istana Abdulaziz, Bandar Indera Mahkota
25200 Kuantan, Pahang Darul Makmur
Tel. : 09-573 3241
Email : [email protected]
IVFKasih

IVFKasih adalah satu langkah yang ditawarkan untuk pasangan suami-isteri yang kurang berkemampuan untuk menjalani rawatan IVF di pusat fertiliti swasta. Melalui klinik Kasih mereka menawarkan rawatan kesuburan ini hanya pada harga RM8,800 sahaja dengan pakej yang merangkumi kos doktor, kos kejururawatan, operasi dan juga bilik pemulihan.
Bayaran tersebut juga bakal merangkumi keseluruhan proses termasuk kos makmal dan kos pembekuan embrio. Jadi sekiranya anda sedang berkira-kira untuk ke pusat rawatan kerajaan namun risau akan jangka masa untuk menunggu, bolehlah anda pertimbangkan untuk ke klinik Kasih.
IVFKasih dibuka untuk semua tidak kira usia, bangsa dan juga punca ketidaksuburan. Untuk sebarang maklumat layari laman web rasmi mereka di http://ivfkasih.com/my/
KUMPULAN WANG SIMPANAN PEKERJA  (KWSP)

KWSP baru-baru ini mengumumkan pencarum yang ingin menjalani rawatan kesuburan boleh membuat pengeluaran melalui akaun 2. Ini sebagai tanda sokongan pihak KWSP kepada pasangan yang sedang berusaha untuk memiliki zuriat namun terbeban dek masalah kewangan.
Hanya pasangan suami isteri yang sah layak membuat pemohonan pengeluaran. Ia boleh dilakukan untuk diri sendiri ataupun melalui pemohonan bersama. Proses pembayaran pula boleh dipilih sama ada dibuat secara terus kepada institut perubatan ataupun bayaran kepada ahli.
Pengeluaran untuk rawatan kesuburan ini sah untuk ketiga-ketiga proses rawatan kesuburan yang telah kami senaraikan di atas yakni IUI, IVF dan ICSI. Bagaimanapun, rawatan tersebut hanya boleh dijalani di institusi perubatan tempatan.

Siapa yang layak memohon?

Warganegara Malaysia/Bukan warganegara Malaysia
Berusia 55 tahun dan ke bawah
Mempunyai simpanan di akaun 2
Pasangan suami isteri yang sah

Senarai lengkap dokumen yang diperlukan untuk pengeluaran rawatan kesuburan

Borang KWSP 9D (AHL) dan Senarai Semak (klik sini untuk contoh borang)
Salinan dokumen pengenalan dengan dokumen asal untuk pengesahan (hanya pemegang bukan MyKad)
Buku laluan bank / Penyata akaun simpanan / Penyata akaun semasa / Surat pengesahan maklumat pemegang akaun dari butiran pemegang Bank / Akaun
Surat pengesahan dari anggota dan / atau majikan anggota keluarga yang diluluskan yang menyatakan perlindungan kos perubatan (jika berkenaan)
Borang KWSP 3 (Pindaan) – untuk penghantaran surat / pengesahan cap ibu jari yang gagal (klik sini untuk contoh borang)
Laporan Perubatan – Rawatan kesuburan LPP-2 (klik sini untuk contoh laporan perubatan)

Dokumen tambahan yang diperlukan

Bukti rawatan kesuburan (laporan perubatan asal dari institusi perubatan)
Bukti pembayaran (bil pembayaran atau resit)
Dokumen pengenalan pesakit (sekiranya pemohon bukan pesakit)
Surat Pengesahan Majikan – pengesahan tajaan daripada majikan ahli dan pasangan (jika bekerja)
Sijik Perkahwinan
Bil Lampiran / Invois dan Resit Pembayaran
Surat Pengesahan Bayaran mengenai Kos Rawatan dan Kebenaran untuk memohon pengeluaran (klik sini untuk contoh borang)

Setelah lengkap segala dokumen yang diperlukan, anda bolehlah mengemukakan permohonan di mana-mana cawangan KWSP yang berdekatan.
Maklumat lanjut mengenai pengeluaran daripada akaun 2 ini boleh didapati dari laman sesawang rasmi KWSP di https://www.kwsp.gov.my/ms/member/withdrawals/partial/health#Rawatan_Kesuburan
Anda juga boleh memohon untuk pelepasan Cukai setelah menjalani rawatan kesuburan

Sekiranya anda telah pun menjalani rawatan kesuburan, anda berpeluang untuk menikmati pelepasan cukai pendapatan sebanyak RM6,000 ini adalah tertakluk di bawah pengecualian cukai untuk perubatan penyakit serius.
Anda boleh mula memohon untuk pelepasan cukai tersebut bermula dari tahun taksiran 2020. Dengan syarat pelepasan cukai haruslah dipohon mengikut nama di atas resit pembayaran. Misalnya, ia dibuat mengunakan nama isteri maka pelepasan cuka juga haruslah di tuntut melalui si isteri.
Jika anda pernah memohon pengecualian cukai untuk perubatan sakit serius pada tahun yang sama, maka secara automatis anda tidak lagi layak untuk pengecualian ini. Namun sekiranya permohonan sebelum itu kurang dari RM6,000 anda masih boleh memohon pemotongan cukai untuk rawatan kesuburan.
Di harap perkongsian ini dapat membantu pasangan di luar sana mengenal pasti rawatan yang bersesuaian dengan keperluan dan mengurus perbelanjaan dengan lebih terperinci. Kesemua rawatan yang disenaraikan adalah selamat untuk dijalani dan maklamatnya adalah satu iaitu untuk meningkatkan peluang kehamilan.
Kita tahu dalam masa yang agak mencabar sekarang, tak ramai yang berkemampuan untuk mengahabiskan beribu-ribu ringgit untuk melalui rawatan kesuburan. Oleh itu, manfaatkanlah inisiatif yang kami sebutkan di atas untuk meringankan sedikit beban perbelanjaan anda.


3 Kesalahan Selalu Dilakukan Dalam Mendidik Anak, Jangan Label Diri Sebagai ‘Ibu Bapa Gagal’

Semua ibu bapa tidak pernah terlepas daripada memarahi anak. Dengan pelbagai masalah di pejabat dan kerja yang berlambak di rumah, perangai anak kadang-kadang membuatkan ibu bapa melepaskan segala kemarahan kepada si kecil tanpa disedari.
Dalam masa yang sama, pastinya ramai ibu bapa tidak ingin dilabel sebagai kelompok ‘ibu bapa gagal’ oleh masyarakat kerana dilihat anak-anak mereka bertindak seakan tidak pernah dididik secara baik oleh kedua orang tua di rumah. Namun begitu, meskipun tidak ingin berada di dalam kelompok sedemikian, masih ramai ibu bapa yang tidak sedar bahawa mereka sebenarnya melakukan kesalahan dalam proses mendidik dan membesarkan anak-anak.

Baca juga: Patutlah Asyik Rasa Sedih Sepanjang Masa, Ini 5 Tips Merawat Kemurungan Dengan Segera!

3 KESALAHAN KETIKA MENDIDIK ANAK

Dalam mendidik anak acap kali ramai yang terbabas lakukan perkara-perkara ini:

1. Bercakap atau layan anak dalam keadaan diri stres.

Kajian dapati ibu yang di dalam keadaan stres sebabkan anak juga stres apabila anak di dekati. Jadi tenangkan diri di saat stres. Belajar cara tangani stres.
Anak-anak yang masih kecil, banyak perkara yang mereka ingin explore. Kadang-kadang itu akan membuatkan ibu terutamanya stres. Oleh itu, cuba terapkan sifat-sifat keibuan sebelum mempunyai anak atau belajar cara untuk mengatasi stres daripada awal.
2. Bercakap bahasa anak kecil, bukan bercakap bahasa yang betul.

Contohnya nak makan disebut ‘nak akan’. Apabila berbahasa begini, otak anak di bahagian broca area (pusat bahasa) akan di ‘wire’ mengikut bahasa anak kecil. Bukan bahasa sebenar. Sekiranya ini berlaku secara berterusan, kebolehan anak untuk fasih bertutur dengan fonetik tepat akan terbantut.
Memang comel tiru pelat anak bercakap kadang-kadang tak berniat pun nak cakap pelat. Apabila timbul rasa manja dengan anak, terus terkeluar sebutan-sebutan pelat itu. Tetapi ketahuilah, pada usia mencecah 1 tahun anak-anak akan mula bertumpu kepada bahasa yang digunakan oleh persekitaran mereka sepanjang membesar.
3. Bercakap tanpa buka mulut. Macam kedekut nak buka mulut hingga bibir tidak dilihat seperti bergerak.

Si kecil belajar dengan ikuti atau dalam Bahasa Inggeris disebut mimicking pergerakan bibir untuk wujudkan kefahaman. Apabila ada kefahaman bahagian otak yang bernama Wernicke Area akan aktif.
Untuk mengajar anak-anak akan sesuatu perkara baharu, haruslah mempunyai teknik yang betul. Hal ini kerana proses yang betul akan mendatangkan hasil yang cepat. Begitu juga semasa bercakap dengan anak-anak harus membuka mulut agar sebutan dapat didengari dengan jelas sekaligus membolehkan proses anak-anak bercakap dengan lancar lebih awal.
Ada banyak lagi kesalahan yang ibu bapa kerap lakukan tanpa sedar. Kita perlu belajar untuk elakkan diri dari terjebak terus dengan perbuatan sebegini. Di neuroparenting nanti akan dikongsi lagi. Lebih penting lagi ialah tips yang wajib ibu bapa lakukan untuk elak anak jadi mangsa kesalahan teknik parenting kita.
Sumber: Facebook DrRizal Abu Bakar


3 Lagu Ni Ceriakan Suasana Anda! Best Dengar Guna Headphone! Lagi Power Bila Guna Panasonic HTX80

Tidak kira lelaki mahupun wanita tubuh badan kita memerlukan rehat setelah seharian penat bekerja. Muzik adalah antara cara terbaik untuk merehatkan minda dan tubuh badan. Bahkan ada kajian yang mengatakan bahawa muzik mampu mempengaruhi mood seseorang individu.
Banyak orang berpendapat orang yang dengar lagu jiwang ni mesti tengah bersedih ataupun rasa sunyi. Kalau dengar lagu yang ceria macam How To Speak Japanese, Chicken Attack & Chicken Yodeling confirm korang akan rasa nak ketawa dan ceria. Jadi pilih muzik yang kena dengan minda dan aktiviti yang anda nak lakukan.

BARU & POWER! HTX80 JANJI KEPUASAN…

Nak bagi umphhh dan power muzik yang anda suka dengar apa kata anda cuba guna Panasonic HTX80 Headphone. Panasonic HTX80 menjanjikan pengalaman muzik yang lebih terperinci. Bayangkanlah bunyi yang dihasilkan sangat jelas disamping, mampu memberikan perasaan teruja kepada penggunanya.

REKAAN TERKINI DENGAN WARNA MENARIK!

Dihasilkan dengan begitu teliti, Panasonic HTX80 sebenarnya merupakan wireless headphone dengan design terkini dan mantap. Tidak terlalu besar atau kecil menjadikan ia cukup sesuai digunakan bukan sahaja untuk bekerja malahan untuk bersantai tengok movie, drama dan muzik video. Ada 4 pilihan warna  iaitu beige (-C), kelabu (-H), hitam(-K) dan merah(-R).
SOUND SYSTEM TERBAIK! TERUJA OIT…

Panasonic HTX80 ni kalau anda nak guna masa buat aktiviti riadah macam jogging dan yoga pun boleh je. Ianya tak berat pun. Bergaya pulak tu. Jadi tak rugi beli. Nanti boleh bagi suami pinjam kalau dia main Mobile Legend. Taklah bising ‘Enemy has being slayed’.
HARGA BERPATUTAN! BERBALOI-BALOI!

Sempena pelancaran Panasonic HTX80, Panasonic berikan anda tawaran hebat. Dengan Harga RM 699 anda akan terima headphone anda dalam Valentine Box istimewa dengan 3 hadiah percuma. Bukan biasa-biasa hadiahnya… Panasonic Headphone Stainless steel Mug Thermal, Headphone Pouch & USB Flash Drive.

Promo ni sah dari 25 Januari sehingga 28Februari nanti. Jadi kalau nak dapatkan Panasonic HTX80 Headphone  full package, cepat-cepat kunjungi outlet Panasonic sekarang jugak. Highly recommended produk ni! Berbaloi sangat dengan jumlah duit yang anda dah laburkan.
Lebih menarik 100 pelanggan pertama yang guna promo code 100PANA0218 akan dapat potongan harga sebanyak Rm 100. Jadi jom cepat-cepat grab Panasonic HTX80 anda sekarang jugak. Apa-apa pun thumbs up untuk  Panasonic HTX80 Headphone yang cukup power!!
>>>Klik sini untuk beli


3 Langkah Mudah Untuk Anda Menang GoTrec A1 Pro Dash Cam Bernilai RM 5XX!

Pemanduan yang lancar cukup penting bagi anda yang selalu berjalan jauh. Tak kisah sama ada balik kampung atau pergi outstation, kereta mestilah berada dalam keadaan optimum.
Wajib untuk anda servis dan jaga maintenance kereta sebaik mungkin. Ini melibatkan keselamatan diri dan keluarga. Nak lagi selamat, jom pasang GoTrec A1 Pro Dash Cam dalam kereta masing-masing. Kali ni, admin nak bagi free je! Inilah contest hasil kerjasama diantara Otonavi dan Sirap Limau

Hanya Like, Share & Komen!

Ha! Apa yang anda perlu lakukan cukup mudah. Ikuti 3 langkah di bawah tau.

►Like Otonavi Car Entertainment official Facebook page
► Nanti anda kena pergi ke Otonavi contest post dan komen. Jangan lupa tag 3 rakan anda dengan kapsyen：

Saya nak menang GoTrec™ A1 Pro dash camera, kerana ……………………
Contoh<<<Saya nak Menang GoTrec A1 Pro kerana dengan GoTrec  A1 Pro Dash Cam tiada lagi rasa bimbang bila nak parkir kereta dikawasan gelap. Semuanya dirakam! Elak Jenayah>>>
► Jangan lupa untuk share otonavi contest pada wall FB anda dengan hashtag #otonavi #makeyourcarsmart #GoTrec。
***Tetapkan post anda kepada (Public), Jadi mudah untuk kami pilih pemenang.

Ingat anda kena lengkapkan kesemua langkah diatas bermula daripada 22 hingga 30 Jun 2018, bermula jam 10 pagi – 6 petang. Dengan ini barulah anda boleh menang alat rakaman pemanduan yang cukup hebat ini. Pemenang akan dipilih oleh pihak Otonavi dan akan diumumkan melalui Facebook page mereka.
Ha! Inilah Facebook Otonavi Car Entertainment jangan salah like pulak tau!
Hadiah anda pula akan di pos kepada anda oleh pihak Otonavi. Ni memang admin betul-betul nak bagi PERCUMA pada anda!
Perjalanan Lebih Lancar Hari Ini, Esok & Selamanya!

Dengan adanya GoTrec  A1 Pro Dash Cam, admin harap pemanduan anda menjadi lebih mudah dari hari ke hari. Sebagai seorang wanita admin faham sangat betapa sibuknya kita nak hantar dan ambik anak di sekolah. Nak pergi kerja lagi. Busy!Busy!

Untuk pengetahuan anda, GoTrec A1 Pro Dash Cam merakam video Full HD  dengan Sony sensor IMX323 walaupun, anda berada di dalam keadaan gelap. Tak perlu bimbang video yang dihasilkan cukup jelas dan cantik. Jadi, kalau ada orang buat hal dekat kereta anda. Mesti anda akan dapat tahu.

Lagipun,GoTrec A1 Pro Dash Cam ada GPS jadi, nak travel tu mudah sangat. Especially, bila anda nak pergi mana-mana. Siap bagi koordinat tau. Sebab tu kena ada GoTrec A1 Pro Dash Cam dalam kenderaan anda, ianya juga memudahkan anda memantau keadaan tayar dan juga sistem kereta anda.
Tak percaya? Jom lihat sendiri kecanggihan GoTrec A1 Pro Dash Cam dalam video dibawah.

Terma dan Syarat：
1. Pemenang akan menerima  GoTrec™ A1 Pro Dash Cam yang bernilai RM599。
2. Otonavi Car Entertainment akan memilih 2 pemenang dengan kapsyen terbaik. Senarai pemenang akan diumumkan pada  3/7/2018 (Selasa) jam 6 petang, Stay tune tau dekat Otonavi Car Entertainment official Facebook page.
3. Otonavi Car Entertainment akan pos hadiah kepada anda.
4. Jika anda di dapati menggunakan fake akaun atau akaun kedua Facebook kedua penyertaan anda akan disqualified secara serta-merta.Penyertaan mestilah menggunakan akaun utama.
5. Otonavi Car Entertainment berhak menukar syarat penyertaan pada bila-bila masa.
6. Peraduan ini hanya sah di semenanjung Malaysia sahaja.
** Penyertaan selepas jam 6 petang, 30 Jun terbatal secara serta-merta.

Peraduan ini adalah hasil inisiatif dan tajaan: GoTrec TM – Malaysia Distributor Ototech Sdn Bhd.
Otonavi Car Entertainment merupakan website rasmi bagi Ototech Sdn Bhd.
Untuk join contest ni anda kena klik link dibawah tau.

Otonavi contest post.
Tempoh penyertaan adalah pada 22 Jun 2018 pada jam 10 pagi hingga 30 Jun 2018 jam 6 petang.

Mobile: 017-2810 332 (Whatsapp)
Office: 03-8075 3625 (Working hour)
E-mail: [email protected]
Alamat: Lot 19, Jalan KS 3A, Taman Kinrara, Seksyen 3, 47190, Puchong, Selangor, Malaysia.

Beli Otonavi online: Lazada

Facebook: Otonavi